cyanic-selkie/wikianc huggingface dataset:
ಕೊತ್ತಂಬರಿ
ದಯಿತ ಪೊಲಬು
ಉಂದು ಮೆದುವಾಯಿನ ಬೋಳು ದಯಿ ಜಾಸ್ತಿ ಪಂಡ ೨೦ ಇಂಚಿದಾತ್ ಉದ್ದ ವಾದ್ ಬಳಪುಂಡು. ಕಿನ್ಯ ಕಿನ್ಯ ಇರೆಕುಲು ಸಪುರ ಸಪುರ ಉದ್ದೊದ್ದ ಬೇತೆ ಬೇತೆ ಆಕಾರೊಡು ಉಪ್ಪುಂಡು, ಪೂಕುಲು ಕಿನ್ಯ ಗೊಂಚಲಾದ್ ಬೊಲ್ದು ಬಿಳಿ ಅತ್ತ್ಂಡ ನಸುಗೆಂಪು ಬಣ್ಣೊಡು ಉಪ್ಪುಂಡು.
ಉಪಯೋಗ
ಕೊತ್ತಂಬರಿ ದಯಿತ ಮಾತ ಭಾಗೊಲ ಉಪಯೋಗವಾಪಿನಂಚಿನವು. ಪಜಿ ದಯಿ ಬೊಕ್ಕ ಲುಂಗಾಯಿನ ಕಾಯಿ(ಬಿತ್ತ್)ನ್ ಅಟಿಲ್‌ಡ್ ಬೊಕ್ಕ ಮರ್ದ್‌ಗ್ ಗಳಸುವೆರ್.
ಕಣ್ಣ್ ಬೇನೆಗ್
ತಾಜಾ ಕೊತ್ತಂಬರಿ ತಪ್ಪುಡು ವಿಟಮಿನ್ ಸಿ, ವಿಟಮಿನ್ ಎ, ದಂಚಿನ ಆಂಟಿ ಆಕ್ಸಿಡೆಂಟ್‍ಲು ಬೊಕ್ಕ ರಂಜಕದಂಚಿನ ಖನಿಜೊಲು ಉಪ್ಪುಂಡು. ಉಂದು ಮಕುಲರ್ ಡಿಜೆನರೇಷನ್, ಕಂಜಂಕ್ಟಿವಿಟಿಸ್, ಕಣ್ಣುಲೆಗ್ ಉಂಡಾಪಿನ ವಯೋ ಸಹಜ ಬೇನೆಲು ಬೊಕ್ಕ್ ಒತ್ತಡೊಡ್ದು ಕಣ್ಣ್ಲೆಗ್ ಆಪಿನ ಆಯಾಸೊನು ಕಡಿಮೆ ಮಲ್ಪೆರೆ ಸಹಾಯ ಆಪುಂಡು. ಚೂರು ಕೊತ್ತಂಬರಿ ತಪ್ಪುನು ಗುದ್ದ್‌ದ್ ಅವೆನ್ ನೀರ್‌ಡ್ ಬೇಯಿಪಾದ್ (ಕೊದಿಯದ್) ಆ ರಸೊನು ಸ್ವಚ್ಛ ಕುಂಟುಗು ಪಾಡ್‌ದ್ ಆ ಕುಂಟುನು ಪುಂಟುದು ಕಣ್ಣ್ ಕೆಲವು ಬಿಂದ್ ಬುಡೊಡು. ಇಂಚ ಮಲ್ತ್ಂಡ ಕಣ್ಣ್‌ದ ಬೇನೆ ಬೊಕ್ಕ ಕಿರ್ಬುನ ಅಂಚನೆ ಕಣ್ಣ್‌ಡೆ ನೀರ್ ಬರ್ಪುನ ತೊಂದರ ಕಡಿಮೆ ಆಪುಂಡು.
ಮೂಂಕುಡೆ ನೆತ್ತೆರ್ ಬರ್ಪುನ್
20 ಗ್ರಾಂ ದಾತ್ ತಾಜಾ ಕೊತ್ತಂಬರಿ ತಪ್ಪು ದೆತ್ತೊಂದು. ಚೂರು ಕರ್ಪೂರದ ಒಟ್ಟಿಗೆ ಉಂದೆನ್ ಬೆರೆಸದ್ ಗುದ್ದ್‌ದ್ ಬೊಕ್ಕ ಆ ರಸೊನು ಮೂಂಕುದ ಒಟ್ಟೆಗ್ ಪುಂಟೊಡು. ಮೂಂಕುಡೆ ನೆತ್ತೆರ್ ಬರ್ಪುನ್ ಉಂತುಡು. ಈ ರಸೊನು ಮುಂಡೊಗು ಪೂಜಿಂಡಲ ಮೂಂಕುಡೆ ನೆತ್ತೆರ್ ಬರ್ಪುನ್ ಉಂತುಡು. ಅವೆನೊಟ್ಟಿಗೆ ತಾಜಾ ಕೊತ್ತಂಬರಿ ತಪ್ಪುದ ವಾಸನೆನ್ ಮೂಸುನವುಲ ಈ ಸಮಸ್ಯೆಗೆ ಪ್ರಯೋಜನಕಾರಿಯಾದುಂಡು.
ಚರ್ಮ ವ್ಯಾಧಿಗ್
ತಾಜಾ ಕೊತ್ತಂಬರಿ ತಪ್ಪುಡು ಬೂಷ್ಟು ನಿರೋದಕ, ನಂಜು ನಿರೋಧಕ, ನಂಜು ನಿವಾರಕ ಬೊಕ್ಕ ಕೊಳೆ ನಿರೋಧಕ ಗುಣೊಕುಲು ಉಪ್ಪುನೆಡ್ದಾತ್ರ ಉಂದು ಬೇತೆ ಬೇತೆ ಚರ್ಮ ವ್ಯಾಧಿಲೆನ್ ಗುಣ ಮಲ್ಪುನ ಮರ್ದ್ ಆದ್ ಉಪಯೋಗ ಉಂಡು. ಕಿರ್ಬೆಲ್ ಅತ್ತ್ಂಡ ಪುರಿಕಜ್ಜಿಗ್ ತಾಜ ಕೊತ್ತಂಬರಿ ತಪ್ಪುದ ರಸ ಬೊಕ್ಕ ತಿಗೆತ ನೈ (ಜೇನು ತುಪ್ಪವನ್ನು) ಸೇರಾದ್ ಪೇಸ್ಟ್ ತಯಾರ ಮಲ್ತ್‌ದ್. ಅವೆನ್ ಚರ್ಮೊಗು ಲೇಪ ಪಾಡ್‌ದ್. 15 ನಿಮಿಷ ಕರಿಬೊಕ್ಕ, ಈ ಭಾಗೊನು ಉಗುರು ಬೆಚ್ಚ ನೀರ್‍‌ಡ್ ದೆಕ್ಕೊಡು.
ಬಂಜಿನಾಲೆನ ಕಕ್ಕುನ ಸಮಸ್ಯೆಗ್
ಬಂಜಿನಾಲಾಯಿನ ಸುರುಕು ಕೆಲವು ಪೊಂಜೊಲೆಗ್ ಕಕ್ಕುನ ಸಮಸ್ಯೆ ಜಾಸ್ತಿ ಉಪ್ಪುಂಡು. ಅಯಿಕ್ ಒಂಜಿ ಕಪ್ ಕೊತ್ತಂಬರಿ ತಪ್ಪು, ಒಂಜಿ ಕಪ್ ಸಕ್ಕರೆ ಅಯಿಕ್ ನೀರ್ ಸೇರಾದ್ ಪೊರ್ಲು ಕೊದಿಪಾದ್ ಅರತ್ತಿ ಬೊಕ್ಕ್ ಪರ್ಂಡ ಕಕ್ಕುನ ಸಮಸ್ಯೆ ಕಡಿಮೆ ಆಪುಂಡು.
ಉಲ್ಲೇಕೊ
ವರ್ಗೊ:ಸಾಂಬಾರ ಪದಾರ್ಥಾ
ಸೈಂಟ್ ಮೇರಿ ದ್ವೀಪೊಲು
thumb|ಸೈಂಟ್ ಮೇರಿ ದ್ವೀಪ, (ಅರಬಿ ಸಮುದ್ರ) ಮಲ್ಪೆದ ಕೈತಲ್, ಉಡುಪಿ ಜಿಲ್ಲೆ.|alt=ಸೈಂಟ್ ಮೇರಿ ದ್ವೀಪ, (ಅರಬಿ ಸಮುದ್ರ) ಮಲ್ಪೆದ ಕೈತಲ್, ಉಡುಪಿ ಜಿಲ್ಲೆ. ಉಡುಪಿ ಜಿಲ್ಲೆದ ಕಡಲ ಬರಿಟ್ ಮಲ್ಪೆ ಇನ್ಪಿನ ಒಂಜಿ ಮೀನು ಪತ್ತುನ ಬಂದರು ಉಂಡು. ಅಲ್ಪ ಕಡಲ್ಗ್ ಜತ್ತ್ ದ್ ವೊಡೊಡು ಒಂಜಿ ಆಜಿ ಕಿಲೋಮೀಟರ್ ದಾತ್  ಕಡಲುಡು  ಪೋಂಡಾ ಪೊರ್ಲುದ  ಕಲ್ಲುಲು ಉಪ್ಪುನ  ದ್ವೀಪೊಲು ತಿಕ್ಕುಂಡು. ಅವೇ ಸೈಂಟ್ ಮೇರಿ ದ್ವೀಪೊಲು. ಈ ನಾಲ್   ದ್ವೀಪೊಲೆನ ಗುಂಪುಡು  ಒಂಜಿ ತಾರಾಯಿ ತೋಟದ ದ್ವೀಪ. (ಕೊಕೊನಟ್ ಐಲ್ಯಂಡ್ - coconut island). ಈ ದ್ವೀಪೊಗು ತೋನ್ಸೆ ಪಾರ್ ಇನ್ಪಿನ ಪುದರುಲಾ ಉಂಡು. ತೋನ್ಸೆ ಇನ್ಪಿನ ಗ್ರಾಮ ಈ ದ್ವೀಪೊಡ್ದು ಮೂಡಾಯಿಗ್ ಪಡ್ಡಾಯಿದ ಕರೆಟ್ ಉಂಡು.
ಸೈಂಟ್ ಮೇರಿ ದ್ವೀಪ ಗುಚ್ಚೊಡು (St Mary Islands) ಉಪ್ಪುನ ನಾಲ್ ದ್ವೀಪೊಲೆನ ಪುದರ ಇಂಚ ಉಂಡು: ತಾರೆತೋಟದ ದ್ವೀಪ, ದರಿಯಾ ಬಹಾದೂರಗಡ ದ್ವೀಪ, ಬಡಕಾಯಿ ದ್ವೀಪ ಬೊಕ ತೆಂಕಾಯಿದ ದ್ವೀಪ.
ಭೂವೈಜ್ಞಾನಿಕ ಸ್ಮಾರಕ
ಈ ವೊಂಜಿ ತಾರೆತೋಟದ ದ್ವೀಪೊಡು  ದಿಂಜ ತಾರೆದ ಮರಕುಲು ಉಲ್ಲಾ. ಬಡಕಾಯಿ - ತೆಂಕಾಯಿ ದಿಕ್ಕುಲೆಡ್ ಪರಡಿದಿನ ಈ  ಕುದುರು (ದ್ವೀಪ)  ಅಂದಾಜಿ ೫೦೦ ಮೀಟರ್  ಉದ್ದ ಇತ್ತ್ ದ್  ಅಂದಾಜಿ ೧೦೦ ಮೀಟರ್ ದಾತ್ ಅಗೆಲವುಂಡು. ಈ ದ್ವೀಪೊಡು ಜನವಸತಿಲು ಇಜ್ಜಿ.
ವಿಶೇಷ ಇನ್ನಗಾ, ಈ ಕುದುರುಡು ಉಪ್ಪುನ  ಶಿಲೆ ಕಲ್ಲುಲು  ಐನ್ ಇಜಿಂಡ ಆಜಿ ಮೂಲೆದ ಕಮ್ಮೊಲೆನ್ ಜೋಡಿಸಾದ್  ದೀತಿನ ಲೆಕ್ಕ ತೋಜುನ  ಕಪ್ಪು ಬಣ್ಣದ  ಅಗ್ನಿ ಶಿಲೆಕುಲಾದ್   ತೋಜುವಾ. ಇಂಚಿನ ಒಂಜಿ ಅಪರೂಪದ ಕಂಬೊಲೆನ ಜೋಡಿಸಾದಿನಂಚಿನ ನೈಸರ್ಗಿಕ ರೂಪೊದ  ಶಿಲಾರಚನೆಲೆಗ್  " ಕಂಬಾಕಾರದ ಸಂದುಲು"  (columnar joints)   ಇನ್ಪಿನ ಪುದರು  ಭೂವಿಜ್ಞಾನೊಡು ಉಂಡು. ನಂಮ ಕೇಂದ್ರ ಸರ್ಕಾರದ ಭಾರತ ಭೂವೈಜ್ಞಾನಿಕ  ಸಮೀಕ್ಷೆದಕುಲು  ಈವೊಂಜಿ  ವಿಶಿಷ್ಟ ವಾಯಿನ   ಪ್ರಾಕೃತಿಕ ರಚನೆನ್  ಏಪೊಗುಲಾ  ಒರಿಪಾವೊಡು  ಇನ್ಪಿನ  ದೃಷ್ಟಿಡ್  ೨೦೦೧ ನೆಯ ಇಸವಿಡು ಈ  ಪ್ರದೇಶೊನು   ರಾಷ್ಟ್ರೀಯ ಭೂವೈಜ್ಞಾನಿಕ ಸ್ಮಾರಕ  ಇಂದ್ ಗುರುತು ಮಲ್ತ್ ದೆರ್.
ವಾಸ್ಕೋ ಡಿ ಗಾಮ
ಚರಿತ್ರೆದ ಪ್ರಕಾರ ವಾಸ್ಕೊ ಡಿ ಗಾಮ ಇನ್ಪಿನ ಒರಿ ಪೋರ್ಚುಗೀಸ್  ನಾವಿಕೆ ೧೪೯೮ ಇಸವಿಡು  ಇಂಡಿಯಾ ದೇಶೊನು ನಾಡೊಂದು  ಬರ್ಪಿನ ಸನ್ನಿವೇಶೊಡು ಭಾರತದ ಪಡ್ಡಾಯಿ  ಕರೆತ ಈ ದ್ವೀಪೊಲೆಗ್ ಬತ್ತ್ ದ್ ತಾನ್ ಬತ್ತಿನ  ಗುರುತಾದ್  ಒಂಜಿ  ಶಿಲುಬೆನ್ ಸ್ಥಾಪನೆ ಮಲ್ತ್ ದ್  ಮೇರಿಯಮ್ಮನ  ಪುದರುಡು   ಈ  ದ್ವೀಪೊಗು " ಒ ಪಾಡ್ರಾವೊ ಡಿ ಸಾಂಟಾ ಮಾರಿಯಾ" (O Padrão  de Santa Maria) ಇಂದ್ ಪೋರ್ಚುಗೀಸ್  ಪುದರು ಕೊರಿಯೆ ಇಂದ್ ತೆರಿವುಂಡು. ಈ ಪುದರು ಕ್ರಮೇಣ  ಇಂಗ್ಲೀಷಿಡ್    ಸೈಂಟ್ ಮೇರಿ  ಐಲ್ಯಾಂಡ್  ಆದ್ ಪ್ರಸಿದ್ಧವಾಂಡ್. ವಾಸ್ಕೊ ಡಿ ಗಾಮನ ಪುದರುದ ಒಂಜಿ ಪೇಂಟೆ  ಗೋವಾ ರಾಜ್ಯೊಡು ಉಂಡು.
ಪುರಾತನ ಅಗ್ನಿಪರ್ವತ
thumb|ಸೈಂಟ್ ಮೇರಿ ದ್ವೀಪ, (ಅರಬಿ ಸಮುದ್ರ) [[ಮಲ್ಪೆದ ಕೈತಲ್, ಉಡುಪಿ ಜಿಲ್ಲೆ.ಕರ್ನಾಟಕ]]
ಆಜಿ ಮೂಲೆದ ಕಮ್ಮಲೆನ ರೂಪೊಡು ಉಪ್ಪುನ  ಶಿಲೆಕುಲು  ಪುರಾತನ  ಕಾಲೊಡು  ಅಗ್ನಿ ಪರ್ವತೊಡ್ದು  ಪಿದಾಯಿ ಬೈದಿನ  ಲಾವಾ ರಸ ಗಟ್ಟಿಯಾದ್ ಆತಿನ  ಶಿಲೆಕಲ್ಲುಲು ಇಂದ್ ೧೯೬೩ ಡು  ಈ  ಶಿಲೆಕುಲೆನ  ಅಧ್ಯಯನ ಮಲ್ತಿನ  ಡಾ: ಸಿ .ನಾಗಣ್ಣ   ಇನ್ಪಿನ  ಬೆಂಗಳೂರು  ವಿಶ್ವವಿದ್ಯಾನಿಲಯದ  ಒರಿ  ಭೂ ವಿಜ್ಞಾನದ  ಪ್ರೊಫೆಸರ್  ತೆರಿಪಾದಿತ್ತೆರ್. ಶಿಲೆಕುಲು ರಯೊಲೈಟ್  (rhyolite)  ಬೊಕ ರಯೊ-ಡೇಸೈಟ್ (rhyo-dacite) ಜಾತಿಗ್ ಸೇರ್ದಿನವು ಇಂದ್ ಆರ್ ಪಣ್ದಿತ್ತೆರ್.
ಬಡಕಾಯಿಡು ಉಪ್ಪುನ ಮಹಾರಾಷ್ಟ್ರದ  ಎಚ್ಚಿನ  ಭಾಗೊಡು ಅಂಚನೆ  ಕರ್ನಾಟಕದ  ಬಡಕಾಯಿ ಭಾಗೊಲೆಡ್  ಬಸಾಲ್ಟ್  ಇನ್ಪಿನ ಜಾತಿದ ಅಗ್ನಿ ಪರ್ವತದ ಲಾವಾ ಶಿಲೆಕುಲು  ವಿಸ್ತಾರೊಡು  ಪರಡುದುಲ್ಲಾ. ಈ ಲಾವಾ  ಶಿಲೆಕುಲೆಗ್ ಡೆಕ್ಕನ್ (ದಕ್ಕಣ) ಲಾವಾ ಇಂದ್ ಪಣ್ಪೆರ್. ಈ ದಕ್ಕಣ ಲಾವಾ  ಶಿಲೆಕುಲು  ಉಂಡಾತಿನಿ ಸುಮಾರ್ 60 ದಶಲಕ್ಷ ವರ್ಷೊಲೆನ ಪಿರಾವುಡು ಇಯೊಸೀನ್ (Eocene) ಇನ್ಪಿನ ಯುಗೊಟು. ಸುರುಟು, ಸೈಂಟ್ ಮೇರಿ ದ್ವೀಪೊಲೆನ  ಶಿಲೆಕುಲುಲಾ ಉಂದೆ  ಕಾಲಮಾನೊಗು  ಸೇರ್ದಿನವು  ಇಂದ್  ಭೂವಿಜ್ಞಾನಿಲು  ಎಣ್ಣೊಂದಿತ್ತೆರ್.
ಅಯಿಡ್ದ್ ಬೊಕದ   ಕೆಲವು  ಭೂ ವಿಜ್ಞಾನಿಲು  ಸೈಂಟ್ ಮೇರಿ  ದ್ವೀಪೊಲೆನ  ಅಗ್ನಿ ಶಿಲೆಕುಲೆನ್  ಪೊಟಾಶಿಯಂ- ಆರ್ಗನ್  (K - Ar dating ) ಪದ್ಧತಿಡ್  ಉಗಮಕಾಲ  ವಿಶ್ಲೇಷಣೆ  ಮಲ್ತ್ ದ್  ಅವು  ಉಂಡಾಯಿನ  ಕಾಲ  93.1±2.4 (2σ)  ದಶಲಕ್ಷ (= ಮಿಲಿಯನ್ - Ma ) ವರ್ಷೊಲು ಇಂದ್ ದ್  ನಿರ್ಧಾರ  ಮಲ್ತ್ ದೆರ್. ಅಯಿಡ್ದ್ ಬೊಕ,  ನನ ಕೆಲವೆರ್  ಆರ್ಗನ್ -ಆರ್ಗನ್ ( 40Ar – 39Ar dating)  ಕಾಲನಿರ್ಣಯ  ಪದ್ಧತಿಡ್  ವಿಶ್ಲೇಷಣೆ  ಮಲ್ತ್ ದ್  ಈ  ಶಿಲೆಕುಲು  ಉಂಡಾಯಿನಿ  85.6±0.9  (2σ) ದಶಲಕ್ಷ   ವರ್ಷೊಲು [ Ma ] ಇನ್ಪಿನ   ತೀರ್ಮಾನೊಗು ಬೈದೆರ್. ಈ ಕಾಲ ಮಧ್ಯಮ  ಮಹಾಯುಗತ್ತ   ಕ್ರೆಟೇಶಿಯಸ್  ಯುಗೊಟು ಬರ್ಪುಂಡು.
ಕ್ರೇಟೇಶಿಯಸ್ ಯುಗತ್ತಾ  ಈ  ಕಾಲಮಾನ ಭರತ ಖಂಡದ ಭೂ-ಫಲಕ ಬಡಕಾಯಿ  ದಿಕ್ಕುಗ್ ಏಸಿಯಾ  ಖಂಡದಂಚಿ ಚಲನೆಯಾಪಿನ ಸನ್ನಿವೇಶೊಡು ಸೈಂಟ್ ಮೇರಿ ಪ್ರದೇಶೊಡು ಅಗ್ನಿಪರ್ವತೊಲು ಕ್ರಿಯಾಶೀಲವಾದ್ ಲಾವಾರಸ ಪಿದಾಯಿ  ಬತ್ತ್ ದ್ ಕಾಲ ಸಂದಿಲೆಕ್ಕೊನೆ  ಗಟ್ಟಿಯಾದ್  ಈ  ಶಿಲೆಕುಲು ಉಂಡಾಯಾ.
ಪಡ್ಡಾಯಿ ಕರಾವಳಿದ ವಿಕಾಸ
ಪಡ್ಡಾಯಿ ಕರಾವಳಿದ ಭೂವೈಜ್ಞಾನಿಕ ವಿಕಾಸದ ಅಧ್ಯಯನೊಲೆಡ್  ವಿಶಿಷ್ಟ ವಿಶೇಷ ಮಾಹಿತಿ ಕೊರ್ಪಿನ ಜಾಗೊಲು  ಸೈಂಟ್ ಮೇರಿ  ದ್ವೀಪೊಲು. ಈ ದ್ವೀಪೊಲೆಡ್ ಮುಖ್ಯವಾದ್ ತಾರೆ ತೋಟದ (ತೋನ್ಸೆ ಪಾರ್) ದ್ವೀಪೊಡು ತೋಜಿದ್ ಬರ್ಪಿನ ಕಂಬಾಕಾರದ  ನೈಸರ್ಗಿಕ  ಶಿಲಾಶಿಲ್ಪೊಲು ಅವು ಉಂಡಾಯಿನ ಕಾಲೊಡು ಆ ಪ್ರದೇಶ  ಕರಾವಳಿದ ಉಲಾಯಿದ ನೆಲತ್ತ  ಭಾಗವಾದಿತ್ತ್ಂಡ್ ಇನ್ಪಿನ ಮಾಹಿತಿನ್ ಕೊರ್ಪುಂಡು. ಈ ಅಗ್ನಿ ಪರ್ವತೊಲು ಲಾವಾರಸ ಊಜಿದ್ ಅವು ಗಟ್ಟಿಯಾದ್ ಶಿಲೆಯಾಯಿನ ಬೊಕ್ಕ ಈ ಭೂಭಾಗ ಸ್ತರ ಭಂಗವಾದ್ ಕಡಲ್ದ ಉಲಾಯಿ ಕಂತ್ ದ್ ಪೋಯಿನ ತೋಜಿದ್ ಬರ್ಪುಂಡು.
ಪ್ರವಾಸಿ ತಾಣ
thumb|ಸೈಂಟ್ ಮೇರಿ ದ್ವೀಪದ [[ಅಗ್ನಿ ಶಿಲೆಕುಲು, (ಅರಬಿ ಸಮುದ್ರ), ಮಲ್ಪೆದ ಕೈತಲ್ ಕಡಲ್ ಡ್, ಉಡುಪಿ ಜಿಲ್ಲೆ. ಕರ್ನಾಟಕ]]ಸೈಂಟ್ ಮೇರಿ ದ್ವೀಪೊಲು  ಜನಕುಲೆಗ್   ಒಂಜಿ ವಿಶಿಷ್ಟ ಅಪರೂಪದ  ಅನುಭವ  ಕೊರ್ಪಿನ ಪ್ರವಾಎಸಿ  ತಾಣ. ಮಲ್ಪೆ ಬಂದರುಡ್ದು ಈ ದ್ವೀಪೊಲೆಗ್ ಪೋವರೆ   ಕಡು ಮರಿಯಾಲದ  ತುಫಾನು  ಲಕ್ಕುನ ಕಾಲ ಬುಡುದು ಬೇತೆ ಋತುಕುಲೆಡ್  ವಿಶೇಷ ಓಡೊಲೆನ ವ್ಯವಸ್ಥೆ ಉಂಡು. ಮಲ್ಪೆಗ್ ಜಿಲ್ಲಾಕೇಂದ್ರ ಉಡುಪಿಡ್ದ್ ಐನ್ ಕಿಲೇಮೀಟರ್ದ ಸಾದಿ. ಉಡುಪಿಡ್ ಸಕಲ ರೀತಿದ ರಸ್ತೆ ಸಂಚಾರ ಸಂಪರ್ಕ ವ್ಯವಸ್ಥೆಲು ಉಂಡು. ಉಡುಪಿ ನಗರೊಗು ಕರ್ನಾಟಕದ ಮೂ ಲೆಡ್ದ್ ರಸ್ತೆ ಸಾರಿಗೆ ಸಂಪರ್ಕ ಉಂಡು. ಉಡುಪಿ ಕೊಂಕಣ ರೈಲ್ವೆ ದ  ಸಾದಿಡೇ  ಉಂಡು. ವಿಮಾನ ಮಾರ್ಗೊಡು ಬರ್ಪಿನಕಲೆಗ್ ಕುಡಲ (ಮಂಗಳೂರು) ದ ಬಜಪೆ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣ ಉಂಡು.
ಉಲ್ಲೇಕೊ
1.https://en.wikipedia.org/wiki/Malpe
3.https://www.karnataka.com/udupi/st-mary-islands-trekking/
ದ್ವೀಪೊ ವರ್ಗೊ:ಭೂವಿಜ್ಞಾನ ವರ್ಗೊ:ವಿಜ್ಞಾನ ಸಾಹಿತ್ಯ ವರ್ಗೊ:ಪ್ರವಾಸಿ ತಾನೊಲು
ವಿ. ವಿ. ಎಸ್. ಲಕ್ಷ್ಮಣ
ಪುಟ್ಟು
ವಿ.ವಿ.ಎಸ್. ಲಕ್ಷ್ಮಣೆರ್ನ ಪೂರ ಪುದರ್ ವಾಂಗಿಪುರಪು ವೆಂಕಟ ಸಾಯಿ ಲಕ್ಷ್ಮಣ್ ಆರ್, ನವಂಬರ್ ೧ ೧೯೭೪ಗ್ ಪುಟ್ಟಿಯೆರ್. ಆರೆನ್ ಮಾತೆರ್ಲ ವಿ.ವಿ.ಎಸ್. ಲಕ್ಷ್ಮಣ್ ಪಂದೆ ಲೆಪ್ಪುವೆರ್.
ಆರೆನ ಸೊಂತೊ ವಿಸಯೊ
ಲಕ್ಷ್ಮಣೆರ್ ಆಂಧ್ರ ಪ್ರದೇಶದ(ಇತ್ತೇದ ತೆಲಂಗಾಣ) ಹೈದರಬಾದ್ಡ್ ಪುಟ್ಟ್‌ದ್‍ನೆ. ಆರೆನ ಪೊಪ್ಪನ ಪುದರ್ ಡಾ.ಶಾಂತರಾಮ್, ಅಪ್ಪೆನ ಪುದರ್ ಡಾ.ಸತ್ಯಭಾಮ. ಆರೆನ ಪೊಪ್ಪ ಬೊಕ್ಕ ಅಪ್ಪೆ/ಅಮ್ಮ ರಡ್ಡ್ ಜನಕ್‌ಲ್‍ಲಾ ವಿಜಯವಾಡದಕ್ಲ್.
ಕಲ್ಪಾಟಿಗೆ
ಲಕ್ಷ್ಮಣೆರ್ ಲಿಟ್ಟ್‌ಲ್ ಫ್ಲವರ್ ಹೈ ಸ್ಕೂಲ್ಡ್ ಅರೆನ ಹೈ ಸ್ಕೂಲ್ ಮುಗಿಪಯೆರ್, ಬೊಕ್ಕ ಮೆಡಿಕಲ್ ಓದೊಡ್ ಪಂದ್ ಮೆಡಿಕಲ್ ಫಿಲ್ಡ್ ಪೊವರೆ ನಿರ್ಧಾರ ಮಂತೇರ್ ಆಂಡ ಒಂತೆ ಸಮಯದ ಬೊಕ್ಕ ಕ್ರಿಕೆಟ್ ಆಟಾಗರ ಆವೊಡ್ ಪಂಡ್ದ್ ಕ್ರಿಕೆಟ್ಗ್ ಸೇರ್ದ್ ಎಡ್ಡೆ ಆಟಗಾರ ಆಯೆರ್. ಇತ್ತೆ ಆರ್ ಒಂಜಿ ಶ್ರೇಷ್ಠ ಆಟಗಾರ ಆದ್ ಉಂತೊಂದೇರ್.ನ್ಯೂ ಡೆಲ್ಲಿ ದ ತೇರಿ ವಿಶ್ವವಿದ್ಯಾಲಯ ಆರೆಗ್ ಡಾಕ್ಟರೆಟ್ ಕೊರ್ದ್ ಗೌರವಿಸಿಯೆರ್.
ಮದಿಮೆ
ಗುಂಟುರುದ ಜಿ. ಆರ್. ಶೈಲಜ ಪಣ್ಣ್‌ಪುನ ಪೊಣ್ಣ ನೊಟ್ಟುಗು ೧೬ ಫೆಬ್ರವರಿ ೨೦೦೪ಡ್ ಆರೆಗ್ ಮದಿಮೆ ಆಂಡ್. ಆರೆಗ್ ಸರ್ವಜಿತ್ ಪಣ್ಣ್‌ಪುನ ಮಗೆ ಬೊಕ್ಕ ಅಚಿಂತ್ಯಾ ಪಣ್ಣ್‌ಪುನ ಮಗಳ್ ಉಲ್ಲೆರ್.
ಗೊಬ್ಬು
ಆರ್ ಭಾರತೊದ ಕ್ರಿಕೆಟ್ ತಂಡೊಡು ಸುಮಾರ್ ವರ್ಷ ಗೊಬ್ಬುದೆರ್ ಬೊಕ್ಕ ಸದ್ಯೊಗ್ ಆರ್ ಬೇತೆ ಬೇತೆ ಪಂದ್ಯೊಡು ಪಾತೆರಟಿಕೆ ಮಂದೆರ್. ಭಾರತ ಕ್ರಿಕೆಟ್ ತಂಡದ ಮಿಂಚುನ ಹೊಡೆತಗಾರೆರೆಡ್ ವಿ.ವಿ.ಎಸ್. ಲಕ್ಷ್ಮಣ್‌ಲಾ ಒರಿ. ಆರೆನ್ ಏಪಲ ಗೊಬ್ಬುನ ಆಟಗಾರೆ ಪಂದೆ ಮಸ್ತ್ ಜನ ಲೆತೊಂದಿತ್ತೆರ್. ಆರ್ ಮಸ್ತ್ ಗೊಬ್ಬುನು ಗೊಬ್ಬುದೆರ್. ಅಯ್ಕೆ ಮಾತ ಆಟಗಾರೆರ್ ಆರೆನ್ ತುಂಡ ಗೌರವ ಕೊರ್ಪೆರ್. ಆರ್ ಗೊಬ್ಬುನ ಸಮಯದ ಎಡ್ಡೆ ತಂಡ ಪಂದೆ ಪುದರ್ ಆತಿನ ಆಸ್ತ್ರೇಲಿಯ ತಂಡೊದ ಎದುರ್ ಇಡನ್ ಗಾರ್ಡನ್ಡ್, ೨೦೦೧ ವರ್ಷೊಡ್ ಆತಿನ ಗೊಬ್ಬುಡು ಆರ್ ೨೮೧ ರನ್ ಆಕ್ದ್ ಗೊಬ್ಬುದ ಬೆರಿತ ಎಲುವಾದ್ ಉಂತಿಯೆರ್. ಆರ್ ಎಚ್ಚಾದ್ ಲೊವರ್ ಅರ್ಡಡ್ ಗೊಬ್ಬೊಂದ್ದಿತ್ತೆರ್. ೨೦೧೧ ವರ್ಸೊಡ್ ಭಾರತೊದ ಶ್ರೇಷ್ಠ ಪ್ರಶಸ್ತಿಡ್ ಒಂಜಿ ಆತಿನ ಪದ್ಮಶ್ರಿ ಪ್ರಶಸ್ತಿ ಆರೆಗ್ ತಿಕ್ಂಡ್.
ಭಾರತೊದ ತಂಡೊಡು ೧೦೦ ಟೆಸ್ಟ್ ಪಂದ್ಯ ಗೊಬ್ಬುದಿನ ಆಟಗಾರೆರೆಡ್ ಮೇರ್‌ಲಾ ಒಂಜಿ ಜನ. ವಿಶ್ವಕಪ್ ಸರಣಿಡ್ ವಿ. ವಿ. ಎಸ್. ಲಕ್ಷ್ಮಣೆರ್ ಒಂಜಿ ಪಂದ್ಯೊನ್‍ಲಾ ಗೊಬ್ಬುದಿಜೆರ್. ಆರ್ ಬಲ್ಪುನೆಟ್ ಒಂತೆ ನಿಧಾನ ಆಂಡಲ ಆರೆನ ಮಿಂಚ್‍ದ ಗೊಬ್ಬುಡು ಆರ್ ಪಂದ್ಯೊನ್ ಗೆಲ್ಪಾದ್ ಕೊರ್ಪೆರ್.
ವಿ.ವಿ.ಎಸ್. ಲಕ್ಷ್ಮಣೆರ್ ಆರೆನ ತವರು ಊರು, ಹೈದರಬಾದ್‍ನ್ ರಣಜಿ ಟ್ರೋಫಿಡ್ ಗುರುತಿಸದೆರ್. ಇಂಡಿಯನ್ ಪ್ರೀಮಿಯರ್ ಲೀಗ್(IPL)ಡ್ ಆರ್ ಡೆಕ್ಕನ್ ಚಾರ್ಜಸ್ ತಂಡೊದ ನಾಯಕೆ ಆದ್ ಇತ್ತೆರ್.
ನರಮಾನಿ ಪ್ರೇಮ (ಫಿಲಾಂತ್ರೊಪಿ)
ಸಮಂತ ರುತ್ ಪ್ರಭು ಬೊಕ್ಕ ಪುಲೆಲ ಗೋಪಿಚಂದ್ ನೊಟ್ಟುಗು ಫೂಡ್ ಫಾರ್ ಚೇಂಜ್(೨ ಲಕ್ಷ ಜೊಕ್ಲೆಗ್ ವಿದ್ಯಾಭ್ಯಾಸ ಕೊರ್ಪುನ ಕಾರ್ಯಕ್ರಮ)ಗ್ ಪೋದಿತ್ತೆರ್
ಉಲ್ಲೇಕೊ
ವರ್ಗೊ:ಗೊಬ್ಬುದಕುಲು
ಭಾರತೊದ ರಾಜ್ಯೊಲು ಬೊಕ್ಕ ಕೇಂದ್ರಾಡಳಿತ ಪ್ರದೇಶೊಲು
ಭಾರತೊ ಒಂಜಿ ಸಂಯುಕ್ತ ರಾಜ್ಯೊಲೆದ ಒಕ್ಕೂಟ.ಇಂದೆಟ್ ಇರ್ವತೊರ್ಂಬ ರಾಜ್ಯೊಲು ಬೊಕ್ಕ ಏಳ್ ಕೇಂದ್ರಾಡಳಿತ ಪ್ರದೇಶೊಲು ಉಂಡು.
ರಾಜ್ಯೊಲು
ಭಾರತೊ ದೇಸೊಡು ಒಟ್ಟುಗು ೨೮ ರಾಜ್ಯೊಲು ಉಲ್ಲೊ.
ಉಲ್ಲೇಕೊ
ವರ್ಗೊ:ರಾಜ್ಯೊಲು
ನ್ಯೂ ಝಿಲೆಂಡ್
ನ್ಯೂಜಿಲೆ೦ಡ್ ತೆನ್ಕಾಯಿ ಭೂಗೋಡು ಇಪ್ಪುನ೦ಚಿನ ಒ೦ಜಿ ದೀಪೊ ದೇಸೊ. ನ್ಯೂಜಿಲೆಂಡ್ ನೈರುತ್ಯೊ ಶಾಂತ ಮಹಾಸಾಗರೊದ ಒಂದು ದೀಪೊ ಸಮೂಹೊ ದೇಸೊ. ನ್ಯೂಜಿಲೆಂಡ್ ಮುಕ್ಯೊ ಆದ್ ಬಡೆಕ್ಕಾಯಿ ದೀಪೊ ಅತ್ತಂಡ ತೆ ಇಕ-ಅ-ಮೌಇ ಮತ್ತು ತೆನ್ಕಾಯಿ ದೀಪೊ ಅತ್ತಂಡ ಟೆ ವೈಪೊನಮು Waipounamu ಪನ್ಪುನ ರಡ್ಡ್ ಮಲ್ಲ ದೀಪೊಲೆನ್ ಬುಕ್ಕೊ ಬೇತೆ ಮಸ್ತ್ ಎಲ್ಯ ದೀಪೊಲೆನ್ ಸೇರ್‌ದುಂಡು. ಆಸ್ಟ್ರೇಲಿಯೊದ ಆಗ್ನೇಯೊಗು ಟಾಸ್ಮನ್ ಸಮುದ್ರದಂಚಿ ೨೦೦೦ ಕಿ.ಮೀ. ದೂರೊಡು ಇಪ್ಪುನ ನ್ಯೂಜಿಲೆಂಡ್‌ದ ಬಡೆಕ್ಕಾಯಿಗ್ ನೆರೆಕರೆತ ದೇಸೊಲಾಯಿನ ನ್ಯೂ ಕ್ಯಾಲೆಡೋನಿಯ, ಫಿಜಿ ಬುಕ್ಕೊ ಟೋಂಗಾ. ಉಂದು ನರಮಾನಿಲು ನಿಲೆಯಾಪುನ ಕಡೇತ ನೆಲ ಜಾಗೆ. ತನ್ನೊ ಪ್ರತ್ಯೇಕತೆದ ಸಮಯೊಡು ಈ ದೇಸೊಡು ಪ್ರಾಣಿ, ಶಿಲೀಂಧ್ರೊ ಬುಕ್ಕೊ ಸಸ್ಯೊ ಜೀವನೊದ ಒಂಜಿ ವಿಸಿಸ್ಟೊ ಜೀವೊ ವಿದೊಲೆನ್ ಹೆಚ್ಚಿ ಮಲ್ತ್‌ಂಡ್. ದೇಸೊದ ಮಸ್ತ್ ಲಕ್ಷಣೊ ಬುಕ್ಕೊ ದೂಂಚಿ ಆಯಿನ ಗುಡ್ಡೆಲ್ ಪರ್ವತೊಲು, ತೆನ್ಕಾಯಿ ಆಲ್ಪ್ಸ್, ನೆಲ ಬುಕ್ಕೊ ಜ್ವಾಲಾಮುಖಿ ಸ್ಫೋಟೊಲೆನ ಚಲನೆಡ್ದ್ ನೆಲತ ಮಿತ್ತಬಾಗೊ ಉಬ್ಬಿಯರ ಕಾರಣೊ ಆತಂಡ್. ವೆಲ್ಲಿಂಗ್ಟನ್ ನ್ಯೂಜಿಲ್ಯಾಂಡ್‌ದ ರಾಜದಾನಿ. ಅಂಚನೆ ಆಕ್ಲೆಂಡ್ ನ್ಯೂಜಿಲ್ಯಾಂಡ್‍ಡೇ ದಿಂಜ ಜನಸಂಖ್ಯೆ ಇಪ್ಪುನ ನಗರೊ.
ಉಂದು ಆಸ್ಟ್ರೇಲಿಯಾ ದೇಸೊದ ಕೈತಲ್‌ದ ದೇಸೊ.
ಉಲ್ಲೇಕೊ
ವರ್ಗೊ:ದೇಶೊಲು
ತುಳು ವಿಕಿಪೀಡಿಯ
ಇತಿಹಾಸೊ
ತುಳು ವಿಕಿಪಿಡೀಯಾದ ಬೇಲೆ ೨೦೦೮ಡ್ ತಂತ್ರಜ್ಞಾನೊತ, ಕಂಪ್ಯೂಟರ್‌ತ ಗೇನ ಇತ್ತುನ ಮಾನಿಲೆತ್‌ ನಡೊತೊಂದು ಇತ್ತಿಂಡ್. ಸುಮಾರ್‌ ೬ ವೊರ್ಸೊ ಇಂಚನೆ ಪ್ರಾಯೋಗಿಕ ಹಂತೊಡು ಜೆಂಕೊತ್ತು ಪೋಂಡು. ೨೦೧೪ರ್ದ್ ಬುಕ್ಕ ಡಾ.ಪವನಜ ಪನ್ಪುನಾರ್‌ ಈ ತುಳು ವಿಶ್ವಕೋಶದ ಉಮೇದ್‌ ದೆತೊಂದು ತುಳುತ ಜನೊಕುಲೆನ್‌ ಒಟ್ಟುಗೆ ಮಾಂತೊಂತು ಕಜ್ಜಕೂಟ ಮಲ್ತೊಂದು ಬುಲೆಪಾಯೆರ್.
ಉಲ್ಲೇಕೊಲು
ವರ್ಗೊ:ವಿಕಿಪೀಡಿಯ
ವಾಲ್ಮೀಕಿ
ವಾಲ್ಮಿಕಿ ಒಂಜಿ ಋಷಿ ಬೊಕ್ಕ ಸಂಸ್ಕ್ರತ ಕವಿ; ರಾಮಾಯಣ ಮಹಾಕಾವ್ಯದ ಕರ್ತೃ. ವಾಲ್ಮಿಕಿರ್‌ನ್ ಆದಿಕವಿ ಪನ್ದ್‌ಲಾ ಲೆಪ್ಪುವೆರ್.
ಹಿನ್ನೆಲೆ
ವಾಲ್ಮೀಕಿನ ಜೀವನದ ವಿಶಯೊಡು ಮಸ್ತ್ ದಂತಕತೆಲು ಉಲ್ಲ. ಅಯ್ಟ್ ಒಂಜಿ ಕಥೆದ ಪ್ರಕಾರ ವಾಲ್ಮಿಕಿ ಋಶಿಯಾಪುನ ದುಂಬು ರತ್ನಾಕರ ಆದಿತ್ತೆರ್. ನಾರದೆರ್ನ ಉಪದೆಶದ ಬೊಕ್ಕ ರತ್ನಾಕರಗ್ ಜ್ಞಾನೋದಯ ಆಂಡ್ ಪಂದ್ ಪನ್ಪೆರ್. ವಾಲ್ಮಿಕಿ ಮಹರ್ಷಿರ್ ಪ್ರಚೇತಸ ಮುನಿರ್‍ನ ಮಗೆ ಅಂಚ ಅರೆಗ್ 'ಪ್ರಚೇತಸ' ಪನ್ಪುನ ಪುದರ್ಲಾ ಉಂಡು. ದೇವೆರ್ನ್ ನೆನೆಯೋಂದ್ ಮಸ್ತ್ ವರ್ಸ ತಪಸ್ಸ್ ಮಲೋಂದ್ ಉಪ್ಪುನಗ ಅರ್‌ನ ಸುತ್ತೊಡ್ ಪುಂಚ ಬೊಳೆಯ್ಂಡ್. ಪುಂಚ(ಸಂಸ್ಕ್ರತ: ವಾಲ್ಮೀಕಾ, ಕನ್ನಡ: ಹುತ್ತ)ಡ್ದ್ ಪಿದೈ ಬತ್ತಿನ ಕಾರನೊಗ್ ಅರೆಗ್ ವಾಲ್ಮಿಕಿ ಪನ್ಪುನ ಪುದರ್ ಬತ್ತ್ಂಡ್.
ರಾಮಾಯಣ ರಚನೆಗ್ ಪ್ರೇರಣೆ
ಮಹರ್ಷಿ ವಾಲ್ಮಿಕಿ ತಮಸ ನದಿತ ಸುದೆಟ್ ಕುಲ್ಲೋಂದು ಖುಷಿಟ್ ರಾಪುನ ಕ್ರೌಂಚ ಪಚ್ಚಿದ ಜೋಡಿನ್ ತೂವೋಂದಿತ್ತೆರ್ ಅಪಗ ಒಂಜಿ ಬೇಡ ಬತ್ತ್‌ದ್ ಆ ಜೋಡಿದ ಆನ್ ಪಕ್ಶಿನ್ ಬಾಣ ಬುಡ್ದು ಕೆರ್ಪೆ ಅಪಗ ಆ ಪೊನ್ನು ಪಕ್ಶಿ ಸಂಕಟಡ್ ಬುಲ್ಪೆರೆ ಸುರು ಮಲ್ಪುಂಡು ಈ ಘಟನೆನ್ ತೂತಿನ ವಾಲ್ಮಿಕಿ ಕರುಣೆ, ದುಖಃ, ಕೋಪಡ್ ಬೇಡಗ್ ಶಾಪ ಕೊರ್ಪುನಗ ಶೋಕಡ್ ತಿರ್ತ್‌ದ ವಾಕ್ಯನ್ ಶ್ಲೋಕ ರೂಪಡ್ ಪನ್ಪೆರ್ ಮಾ ನಿಷಾದ ಪ್ರತಿಷ್ಠಾಂ ತ್ವಮಗಮಃ ಶಾಶ್ವತೀಃ ಸಮಾಃ|
ಯತ್ಕ್ಕ್ರೌಂಚಮಿಥುನಾದೇಕಮವಧೀಃ ಕಾಮಮೋಹಿತಮ್ ||
ಇಂದು ರಾಮಾಯಣ ಬರೆಯರೆ ವಾಲ್ಮಿಕಿಗ್ ಪ್ರೇರಣೆಯಾಯಿನ ಘಟನೆ ಬೊಕ್ಕ ಆ ಸಂದರ್ಭಗ್ ಪ್ರತಿಕ್ರೀಯೆಯಾದ್ ಶ್ಲೋಕರೂಪಡ್ ಪನ್ತಿನ ಪಾತೆರ. ಈ ಶ್ಲೋಕದ ಅರ್ಥ ಇಂಚ ಉಂಡು: ಅಕಾರನಗ್ ಪಕ್ಶಿನ್ ಕೆರ್ತಿನ ಅನ್ಯಾಯಿ|
ನಿನ್ನ ಪಾಪದ ಫ಼ಲವಾದ್ ಈ ಇತ್ತೆನೇ ಸೈಲ||
ಆ ಪೊರ್ತುಗು ಬ್ರಹ್ಮದೇವೆರ್ ಮಹರ್ಷಿ‌ರ್‌ನ ಆಶ್ರಮಗ್ ಬತ್ತ್‌ದ್ ಇಂದೇ ಶ್ಲೋಕರೂಪಡ್ ರಾಮಾಯಣ ಮಹಾಕಾವ್ಯ ರಚಿಸೆರೆ ಪನ್ಪೆರ್. ನಾರದೆರ್ ಅರೆಗ್ ಪನ್ತಿನ ರಾಮನ ಕಥೆನ್ ವಾಲ್ಮಿಕಿ ಮಹರ್ಷಿ ೨೪೦೦೦ ಶ್ಲೋಕ ಉಪ್ಪುನ ರಾಮಾಯನ ಮಹಾಕಾವ್ಯನ್ ಸೃಷ್ಟಿ ಮಲ್ತೆರ್.
ರಾಮಾಯಣಡ್ ಒಂಜಿ ಪಾತ್ರ ಆದ್
ರಾಮ ಅಯೋಧ್ಯೆಯ ಕೆಲವೆರ್ ಸೀತೆದ ಮಿತ್ತ್ ಆರೋಪ ಮಲ್ಪುನ ವಿಶಯನ್ ಗೂಡಾಚಾರೆರ್ನ ಮುಖಾಂತರ ಅರೆತ್‌ದ್ (ಆಗಸೆನ ಆರೋಪ ಪಂದ್ ಜೈಮಿನಿ ಭಾರತಡ್ ಲಕ್ಮೀಶ ಕವಿ ಬರೆತೆ) ತುಂಬಿನ ಬಾಣಂತಿಗ್ ಅರಣ್ಯಡ್ ಬುಡ್ದು ಬರಿಯಿರೆ ಲಕ್ಶ್ಮಣಡ ಪನ್ಪೆ ರಾಮ ಪನ್ಲೆಕ ಲಕ್ಶ್ಮಣ ಮಲ್ಪೆ. ಅರನ್ಯಡ್ ಬುಲ್ತೋಂದ್ ಇತ್ತಿನ ಸೀತೆನ್ ವಾಲ್ಮಿಕಿ ಮಹರ್ಷಿಲ್ ಅರ್ನ ಆಶ್ರಮಗ್ ಲೆತ್ತೋಂದ್ ಪೋದ್, ಋಶಿಬೊಡೆದಿಯೆರ್ಡ ಅಲ್ನ ಉಪಚಾರ ಮಲ್ಪೆರೆ ಪನ್ಪೆ ಬೊಕ್ಕ ಅಲೆಗ್ ಅಲ್ಪನೆ ಉಂತೆರೆ ವ್ಯವಸ್ತೆ ಮಲ್ತ್ ಕೊರ್ಪೆ.ಅಲ್ಪನೇ ಲವ-ಕುಶ ಪುಟ್ಟುವೆರ್. ಆ ಅಮರ್ ಜೋಕುಲೆಗ್ ವಾಲ್ಮಿಕಿ ಮಹರ್ಷಿ ಗುರು ಆಪೆರ್. ರಾಮಾಯಣದ ಮಹಾಕಾವ್ಯ ಗಾಯನನ್ ಲವ-ಕುಶರೆಗ್ ಪಂದ್ ಕೊರ್ಪೆರ್. ವಾಲ್ಮಿಕಿ ಮಹರ್ಷಿ ಲವ-ಕುಶನಕುಲ್ನ ಒಟ್ಟಿಗೆ ಬತ್ತ್‌ದ್ ರಾಮಡ ರಾಮಾಯಣ ಗಾನ ಮಲ್ಪುವೆರ್. ಸೀತೆನ್‌ಲಾ ಆರ್ ರಾಮನ ಕೈತಲ್ ಲೆತ್ತೋಂದ್ ಪೋಪೆರ್.
ವಾಲ್ಮಿಕಿ ನಮನ
ಈ ಪೊರ್ಲುದ ರೂಪಕಾಲಂಕಾರಡ್ದ್ ತುಂಬಿನ ವಾಲ್ನಿಕಿ ಮುನಿನ್ ವಂದಿಸುನ, ನಮಸ್ಕರಿಸುನ ಶ್ಲೋಕ, ಬುಧಕೌಶಿಕ ಮುನಿ ಮಲ್ತಿನ ಶ್ರೀರಾಮರಕ್ಷಾ ಸ್ತೋತ್ರಡ್ ಉಂಡು.
ದೃಶ್ಯ ಮಾದ್ಯಮಡ್
ಕನ್ನಡಡ್ ಡಾ|ರಾಜ್‌ಕುಮಾರ್‌ನ ಅಭಿನಯಟ್ 'ವಾಲ್ಮಿಕಿ' ಪನ್ಪುನ ಚಿತ್ರ ಉಂಡು. ಘಂಟಸಾಲೆ‌ರ್ನ ಸಂಗೀತ ಉಂಡು. ಪಿ.ಸುಶೀಲಾ ಪನ್ತಿನ 'ಜಲಲ ಜಲಲ ಜಲಧಾರೆ' ಪದ ಜನಪ್ರೀಯ ಆತ್ಂಡ್.
ಭಾರತ ಪೊಂಜೊಲೆ ಕ್ರಿಕೇಟ್ ತಂಡೊದ ಪೊಂಜೊವುಲು
=ತಾನಿಯಾ ಭಾಟಿಯಾ=
ತಾನಿಯಾ ಭಾಟಿಯಾನ ವೃತ್ತಿ ಜೀವನ
ಸುರುತ ದರ್ಜೆ ಕ್ರಿಕೆಟ್ ಮೆರ್ ತನ್ನ ೧೧ನೇ ವರ್ಸ ಪ್ರಾಯೊಡು  ೧೯ನೆ ಪ್ರಾಯಮಿತಿ ತಂಡೊಡು ಪಂಜಾಬ್ ತಂಡದ ಪ್ರತಿನಿಧಿಯಾದ್  ಪಂಜಾಬ್ ಕ್ರಿಕೆಟ್ ತಂಡೊದ  ಕಿನ್ಯ ಗೊಬ್ಬುದರಾದಿತ್ತೆರ್.ಬೊಕ್ಕ ಕೆಲವೆ ದಿನೊಟು ಭಾರಿ ಬೇಗನೆ  ಹಿರಿಯ ರಾಜ್ಯ ತಂಡೊನು (೧೬ನೇ ವರ್ಸ ಪ್ರಾಯೊಡು) ಸೇರಿಯೆರ್.೨೦೧೫ಡ್ ಮೆರ್ ಗುವಾಹಾಟಿಡುಪ್ಪುನ ಅಂತರ-ವಲಯ ಕ್ರಿಕೆಟ್ ಪಂದ್ಯಾವಳಿಡ್ ೧೯ರ ಪ್ರಾಯಮಿತಿದ ಉತ್ತರ ವಲಯ ತಂಡೊದ ಗುರ್ಕಾರ್ಮೆ ವಹಿಸೊಂಡೆರ್. ಈ ಪಂದ್ಯೊಡು ಮೆರ್ ೨೨೭ ರನ್‍‌ಲೆನ್ ಮಲ್ತೆರ್ .ಮೆರ್ ತನ್ನ ೧೬ನೇ ವರ್ಸೊ ಪ್ರಾಯೊಡು ಭಾರತ ಎ ತಂಡೊಗು  ಸೇರಿಯೆರ್. ಮೆರ್ ರಡ್ದ್ ವರ್ಷ ಕಾಲ ವೃತ್ತಿಪರ ಹಿನ್ನಡೆ ಅನುಭವಿಸಯೆರ್ ಉಂದೆಟ್ ಮಸ್ತ್ ಕ್ರಿಕೆಟ್‌ದ ಮಿತ್ತ್‌ದ ಉಮೇದ್ ಕಳೆವೊನುನಂಚ ಆಪುಂಡು. ತನ್ನ ಅಪ್ಪೆನ ಬೆರಿ ಸಹಾಯೋಡು ಪಿರ ತನ್ನ ಕನನ್ ದುಂಬುವರಿಪೆರೆ ಪ್ರೇರಣೆ ಪಡೆಯೆರ್.
ಅಂತರರಾಷ್ಟ್ರೀಯ ಕ್ರಿಕೆಟ್ ಫೆಬ್ರವರಿ ೧೩, ೨೦೧೮ಡ್ ದಕ್ಷಿಣ ಆಫ್ರಿಕದಡ್ ದಕ್ಷಿಣ ಆಫ್ರಿಕ ಕ್ರಿಕೆಟ್ ತಂಡೊದ ವಿರುದ್ದ ನಡತಿನ ಸುರುತ ಟಿ-೨೦ ಪಂದ್ಯೊದ ಮುಖಾಂತರ ತಾನಿಯಾ ಭಾಟಿಯಾ ಅಂತರರಾಷ್ಟ್ರೀಯ ಕ್ರಿಕೆಟ್ ಲೋಕೊಗು ಪಜ್ಜೆ ದೀಯೆರ್. ಬೊಕ್ಕ ಸೆಪ್ಟಂಬರ್ ೧೧, ೨೦೧೮ಡ್ ಶ್ರೀಲಂಕಡ್ ಶ್ರೀಲಂಕಾ ಕ್ರಿಕೆಟ್ ತಂಡೊದ ವಿರುದ್ದ ನಡತಿನ ಸುರುತ ಏಕದಿನ ಪಂದ್ಯೊದ ಮುಖಾಂತರ ತಾನಿಯಾ ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್ ಲೋಕೊಗು ಪಜ್ಜೆ ದೀಯೆರ್.
ಪಂದ್ಯೊಲು
ಅರ್ಧ ಶತಕೊಲು
=ಏಕ್ತಾ ಬಿಷ್ಟ್= ಏಕ್ತಾ ಬಿಷ್ಟ್, ಒರ್ತಿ ಭಾರತೀಯ ಕ್ರಿಕೆಟ್ ಗೊಬ್ಬುದಾರ್ ಆಟಗಾರ್ತಿ. ಮೆರ್ ಎಡಗೈ ಬ್ಯಾಟ್ಸಮನ್ ಅಂಚನೆ ಎಡಗೈ ಲೆಗ್ ಸ್ಪಿನ್ ಬೌಲರ್. ಏಕ್ತಾ ಬಿಷ್ಟ್‌‌ ಫೆಬ್ರವರಿ ೦೮, ೧೯೮೬ಡ್ ಆಲ್ಮೋರ ಉತ್ತರಾಖಂಡದ ತಾರಾ ಬಿಷ್ಟ್ ಬೊಕ್ಕ ಕುಂದನ್ ಸಿಂಗ್ ಬಿಷ್ಟ್ ದಂಪತಿಲೆನ ಮಗಳಾದ್ ಪುಟ್ಟಿಯೆರ .ಅಮ್ಮೆರ್ ಕುಂದನ್ ಸಿಂಗ್ ಬಿಷ್ಟ್ ೧೯೮೮ ಡ್ ಹವಾಲ್ದಾರನ ತಾಣೊಡು ಭಾರತೀಯ ಸೈನ್ಯೊಡ್ದು ನಿವೃತ್ತರಾಯೆರ್. ಮೆರೆಗ್ ಒಪ್ಪ ಪುಟ್ಟಿನಕುಲು ರಡ್ಡ್ ಜನ. ಏಕ್ತಾ ಬಿಷ್ಟ್‌ ಅರೆನ ಆಜಿನೆ ವರ್ಸೊಡೆ ಕ್ರಿಕೆಟ್ ಗೊಬ್ಬೆರೆ ಸುರು ಮಲ್ತೆರ್ .ಮೆರ್ ಆಂಜೊಲೆನ ತಂಡೊದೊಟ್ಟುಗು ಗೊಬ್ಬೊಂದಿತ್ತಿನ ಒರ್ತಿಯೆ ಪೊಣ್ಣು ಮಗಳಾದ್  ಮಸ್ತ್ ಜನೊಕುಲು ಮೆರೆನಂಚಿ ತೂಪಿಲೆಕ್ಕ ಆಪುಂಡು. ಅಮ್ಮೆರ್ ಕುಂದನ್ ಸಿಂಗ್ ಬಿಷ್ಟ್‌‌‌ರೆಗ್ ಬಜಿ ಕಮ್ಮಿ ಪಂಡ ೧,೫೦೦ ರೂಪಾಯಿ ಪೆನ್ಷನ್ ತಿಕ್ಕೊಂದಿತ್ತ್ಂಡ್. ಆಂಡಲ ಮಗಳೆಗ್ ಪ್ರೋತ್ಸಾಹ ಮಲ್ತೆರೆ ಬೋಡಾದ್ ಮೆರ್ ಒಂಜಿ ಟೀ-ಸ್ಟಾಲನ್ನು ಶುರು ಮಲ್ಪುವೆರ್ ಏಕ್ತಾ ಬಿಷ್ಟ್‌ರ್ ಭಾರತೀಯ ಕ್ರಿಕೆಟ್ ತಂಡೊಗು ನೇಮಕ ಆದ್ ಗೊಬ್ಬುನಗ ಮೆರೆಗ್ ಪ್ರಾಯೋಜಕತ್ವ ಮಲ್ಪುನಗುಲು ತಿಕ್ಕುವೆರ್. ಅಂಚಾದ್ ಅರೆನ ಆರ್ಥಿಕ ಪರಿಸ್ಥಿತಿ ಸುಧಾರಣೆ ಆವೊಂದು ಬತ್ತ್ಂಡ್.
ಏಕ್ತಾ ಬಿಷ್ಟ್‌ನ ವೃತ್ತಿ ಜೀವನ
ಸುರುತ ದರ್ಜೆ ಕ್ರಿಕೆಟ್ ಏಕ್ತಾ ಬಿಷ್ಟೆರ್ ೨೦೦೬ಡ್ ಉತ್ತರಾಖಂಡ ಕ್ರಿಕೆಟ್ ತಂಡೊದ ಗುರ್ಕಾರ್ದಿ ಆಪೆರ್. ಬೊಕ್ಕ ೨೦೦೭ ಡ್ದ್ ೨೦೧೦ ಮುಟ್ಟ ಉತ್ತರ ಪ್ರದೇಶ ಕ್ರಿಕೆಟ್ ತಂಡೊಡು ಸೇವೆ ಮಲ್ಪುವೆರ್.
ಅಂತರರಾಷ್ಟ್ರೀಯ ಕ್ರಿಕೆಟ್ ಜೂನ್ ೨೩, ೨೦೧೧ಡ್ ಆಸ್ಟ್ರೇಲಿಯಡ್ ಆಸ್ಟ್ರೇಲಿಯಾ ಕ್ರಿಕೆಟ್ ತಂಡೊದ ವಿರುದ್ದ ನಡತಿನ ಟಿ-೨೦ ಸರಣಿ ಪಂದ್ಯೊದ ಮುಖಾಂತರ  ಏಕ್ತಾ ಬಿಷ್ಟ್‌‌‌ ಅಂತರರಾಷ್ಟ್ರೀಯ ಕ್ರಿಕೆಟ್ ಲೋಕೊಗು ಪಜ್ಜೆ ದೀಯೆರ ಬೊಕ್ಕ  ಜುಲೈ ೦೨, ೨೦೧೧ಕ್ಕ್ ಆಸ್ಟ್ರೇಲಿಯಡ್ ಆಸ್ಟ್ರೇಲಿಯಾ ಕ್ರಿಕೆಟ್ ತಂಡೊದ ವಿರುದ್ದ ನಡತಿನ ಮೂಜನೇ ಏಕದಿನ ಕ್ರಿಕೆಟ್ ಪಂದ್ಯೊದ ಮುಖಾಂತರ ್ಮೆರ್  ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್‌ಗ್ ಪಜ್ಜೆ ದೀಯೆರ್. ಬೊಕ್ಕ ಆಗಸ್ಟ್ ೧೩, ೨೦೧೪ಡ್‍ ಇಂಗ್ಲೆಂಡ್‌ಡ್ ಇಂಗ್ಲೆಂಡ್ ಕ್ರಿಕೆಟ್ ತಂಡೊದ ವಿರುದ್ಧ ನಡತಿನ ಏಕೈಕ ಟೆಸ್ಟ್ ಕ್ರಿಕೆಟ್ ಪಂದ್ಯೊದ ಮುಖಾಂತರ ಏಕ್ತಾ ಬಿಷ್ಟ್‌ ಅಂತರರಾಷ್ಟ್ರೀಯ ಟೆಸ್ಟ್ ಕ್ರಿಕೆಟ್‌ಗ್ ಪಜ್ಜೆ ದೀಯೆರ್.
ಪಂದ್ಯೊಲು
ವಿಕೇಟ್‍‌ಲು
=ಸ್ಮೃತಿ ಮಂದಾನ= ಸ್ಮೃತಿ ಜುಲೈ ೧೮, ೧೯೯೬ಡ್ ಮುಂಬಾಯಿಡ್ ಸ್ಮಿತಾ ಬೊಕ್ಕ ಶ್ರೀನಿವಾಸ ದಂಪತಿಲೆನ ಮಗಳಾದ್ ಪುಟ್ಟಿಯೆರ್ .ಮೆರೆಗ್  ೦೨ ವರ್ಷ ಆದಿಪ್ಪುನಗ ಮೆರೆನ ಕುಟುಂಬ ಸಾಂಗಲಿ ಜಿಲ್ಲೆಡ್  ಜೀವನ ಮಲ್ತೊಂದಿತ್ತ್ಂಡ್  ಮೆರೆನ  ಪ್ರಾರ್ಥಮಿಕ ಶಿಕ್ಷಣ ಮಾತ ಅಲ್ಪನೆ ಮುಗಿತೆರ್. ಮೆರೆನ ಅಮ್ಮೆರ್ ಶ್ರೀನಿವಾಸ ಅಂಚನೆ ಸಹೋದರ ಶ್ರವಣ್ ಅಕುಲು ರಡ್ಡ್ ಜನೊಲ ಸಾಂಗಲಿ ಜಿಲ್ಲಾ ಮಟ್ಟದ ಕ್ರಿಕೆಟ್ ಗೊಬ್ಬುದಕುಲು. ಮೆರೆನ ಸಹೋದರ ಶ್ರವಣ್ ಮಹಾರಾಷ್ಟ್ರದ ೧೬ನೇ  ಪ್ರಾಯಮಿತಿ ತಂಡೊಡು ಗೊಬ್ಬಿದಿನ ಗೊಬ್ಬು ಮೆರೆಗ್ ಪ್ರೇರಣೆ ಆಂಡ್. ಮೆರ್ ತನ್ನ ೦೯ನೇ ವರ್ಸೊಡು ಮಹಾರಾಷ್ಟ್ರದ ೧೫ನೇ ಪ್ರಾಯ ಮಿತಿ ತಂಡೊಗು ಆಯ್ಕೆ ಆಯೆರ್. ಅಂಚನೆ ತನ್ನ ೧೧ನೇ ವರ್ಸೊಡೆ ಮಹಾರಾಷ್ಟ್ರದ ೧೯ರ ಪ್ರಾಯಮಿತಿ ತಂಡೊಗು ನೇಮಕ  ಆಯೆರ್. ಸ್ಮೃತಿಗ್ ಅರೆನ ಕುಟುಂಬೊಡ್ದು ಮಸ್ತ್ ಪ್ರೋತ್ಸಾಹ ಅಂಚನೆ ಬೆರಿ ಸಹಾಯ ತಿಕ್ಕುಂಡು.
ಸ್ಮೃತಿನ ವೃತ್ತಿ ಜೀವನ
ಸುರುತ ದರ್ಜೆ ಕ್ರಿಕೆಟ್ ಅಕ್ಟೋಬರ್ ೨೦೧೩ಡ್ ಮಂದಾನಾ, ಮಹಾರಾಷ್ಟ್ರ ತಂಡೊದ ಪರವಾದ್ ಗುಜರಾತ್ ವಿರುದ್ದ ನಡತಿನ ಏಕದಿನ ಪಂದ್ಯೊ ಒಂಜೆಡ್ ದ್ವಿಶತಕ ಬಾರಿಸಯಿನ ಸುರುತ ಭಾರತದ ಪೊಂಜೊವು ಅನ್ಪಿನ  ದಾಖಲೆ ಮಲ್ಪುವೆರ್. ೨೦೧‍೬ಡ್ ನಡತಿನ ಉಮೆನ್ಸ್ ಚಾಲೆಂಜರ್ ಟ್ರೋಫೀಡ್ ಮಂದಾನ ಇಂಡಿಯಾ ರೆಡ್ ತಂಡೊದ ಪರವಾದ್ ಇಂಡಿಯಾ ಬ್ಲೂ ವಿರುದ್ಧ ನಡತಿನ ಫೈನಲ್‌‌ಡ್ ಅಜೇಯ ೬೨ ರನ ಪಡೆದ್ ಗೆಲ್ಮೆಗ್ ಕಾರಣ ಆಯೆರ್ ಅಂಚನೆ ಆ ಸರಣಿಡ್ ಮೂಜಿ ಅರ್ಧ ಶತಕೊಲೆನ್ ಬಾರಿಸದೆರ್.
ಅಂತರರಾಷ್ಟ್ರೀಯ ಕ್ರಿಕೆಟ್ ಏಪ್ರಿಲ‍್ ೦೫, ೨೦೧೩ಡ್ ವಡೋದರಾಡ್ ಬಾಂಗ್ಲಾದೇಶ ಕ್ರಿಕೆಟ್ ತಂಡೊದ ವಿರುದ್ದ ನಡತಿನ ಮೂಜನೆ ಟಿ-೨೦ ಪಂದ್ಯೊದ ಮುಖಾಂತರ ಮಂದಾನಾ ತಂಡೊಡು ಗೊಬ್ಬುದು ಅಂತರರಾಷ್ಟ್ರೀಯ ಕ್ರಿಕೆಟ್ ಲೋಕೊಗು ಪಜ್ಜೆ ದೀಯೆರ್. ಬೊಕ್ಕ ಏಪ್ರಿಲ್ ೧೦, ೨೦೧೩ಡ್‍ ಅಹ್ಮದಾಬಾದ್‌ಡ್  ಬಾಂಗ್ಲಾದೇಶ ಕ್ರಿಕೆಟ್ ತಂಡೊದ ವಿರುದ್ಧ ನಡತಿನ ರಡ್ಡ್‌ನೆ ಏಕದಿನ ಕ್ರಿಕೆಟ್ ಪಂದ್ಯೊದ ಮುಖಾಂತರ ಮೆರ್ ಅಂತರರಾಷ್ಟ್ರೀಯ ಏಕದಿನ್ ಕ್ರಿಕೆಟ್‌ಗ್ ಪಜ್ಜೆ ದೀಯೆರ್ ಬೊಕ್ಕ ಆಗಸ್ಟ್ ೧೩, ೨೦೧೪ಡ್ ಇಂಗ್ಲೆಂಡ್‌ಡ್ ಇಂಗ್ಲೆಂಡ್ ಕ್ರಿಕೆಟ್ ತಂಡೊದ ವಿರುದ್ಧ ನಡತಿನ ಏಕೈಕ ಟೆಸ್ಟ್ ಕ್ರಿಕೆಟ್ ಪಂದ್ಯದ ಮುಖಾಂತರ ಮೆರ್ ಅಂತರರಾಷ್ಟ್ರೀಯ ಟೆಸ್ಟ್ ಕ್ರಿಕೆಟ್‌ಗ್ ಪಜ್ಜೆ ದೀಯೆರ್.
ಅರ್ಧ ಶತಕೊಲು
ಶತಕೊಲು
ಝಾನ್ಸಿ ರಾಣಿ ರೆಜಿಮೆಂಟ್
ಝಾನ್ಸಿ ರಾಣಿ ರೆಜಿಮೆಂಟ್ ಉಂದು ಸುಭಾಸ್ ಚಂದ್ರ ಭೋಸೆರ್ ಸ್ಥಾಪನೆ ಮಲ್ತಿನ, ಇಂಡಿಯನ್ ನ್ಯಾಶನಲ್ ಆರ್ಮಿ(INA ಅತ್ಂಡ ಆಝಾದ್ ಹಿಂದ್ ಫೌಝ್)ದ ಪೊಂಜವುಲೆನ ಪಡೆ ಆದಿತ್ಂಡ್. ಕ್ಯಾ. ಲಕ್ಷ್ಮಿ ಸೆಹೆಗಲ್ ಈ ಪಡೆತ್ತ ಮುಕ್ಯಸ್ತೆರ್ ಆದಿತ್ತೆರ್. ಸಿಂಗಪುರಡ್ ಸ್ತಾಪನೆ ಆಯಿನ ಈ ಪಡೆಟ್, ಮಲೇಷ್ಯಾ ಸಿಂಗಾಪುರಡ್ ಇತ್ತಿನ ರಬ್ಬರ್‌ದ ತೋಟಲೆಡ್ ಬೇಲೆ ಮಲ್ತೊಂದಿತ್ತಿನ ಪೊಂಜವುನಕುಲು ಎಚ್ಚ ಸಂಖ್ಯೆಡ್ ಇತ್ತೆರ್.
ಭಾರತ ಪೊಂಜೊಲೆ ಕ್ರಿಕೇಟ್ ತಂಡೊದ ಪೊಂಜೊವುಲು
ಸ್ಮೃತಿನ ವೃತ್ತಿ ಜೀವನ
=ಪ್ರಿಯಾ ಪುಣಿಯಾ=
ಝಾನ್ಸಿ ರಾಣಿ ರೆಜಿಮೆಂಟ್
ಇತಿಹಾಸೊ
೧೨ನೇ ಜುಲೈ ೧೯೪೩ನೇ ಇಸವಿಡ್ ಭೋಸೆರ್ ಪೊಂಜವುನಕ್ಲೆನ ಪಡೆನ್ ಸ್ಥಾಪನೆ ಮಲ್ಪುನ ಘೋಷಣೆ ಮಲ್ತೆರ್. ಪಡೆ ಸುರು ಆನಗ ಅಂದಾಜಿ ೧೫೦ ಜನ ಪೊಂಜವುಲಕುಲು ಈ ಪಡೆಕ್ ಸೇರಿಯೆರ್. ಮಲೇಷ್ಯಾ ಸಿಂಗಾಪುರಡ್ ಇತ್ತಿನ ರಬ್ಬರ್‌ದ ತೋಟಲೆಡ್ ಬೇಲೆ ಮಲ್ತೊಂದಿತ್ತಿನ ಪೊಂಜವುನಕುಲು ಎಚ್ಚ ಸಂಖ್ಯೆಡ್ ಇತ್ತೆರ್. ನನ ಕೆಲವೆರ್ ಈ ಪಡೆಕ್ ಸೇರರಗಾದ್ ಭಾರತ ದೇಸೊಡ್ದು ಸಿಂಗಾಪುರಗ್ ಬತ್ತೆರ್. ಪೊಂಜವುನಕುಲು ಕಲ್ತಿನ ಕಲ್ಪಾಟಿಗೆದ ಆಧಾರದ ಮಿತ್ ಅಕ್ಲೆಗ್ ಸಿಪಾಯಿ, ನಾನ್ ಕಮಿಶನ್ಡ್ ಆಫೀಸರ್ ಹಂತೊದ ಜಬದಾರಿನ್ ಕೊರಿಯೆರ್. ೧೯೪೩ನೇ ನವಂಬರ್ ತಿಂಗೊಲ್ದ ಪೊರ್ತುಗು ಪಡೆಟ್ ೩೦೦ಡ್ದ್ ಎಚ್ಚ ಪೊಂಜವುನಕುಲು ಸೇರ್ದಿತ್ತೆರ್. ಇಂಚ, ಸ್ಥಾಪನೆ ಮಲ್ತಿನ ಪಡೆಕ್ಲೆನ್ ಸುರುಟು ರಂಗೂನ್ ಬೊಕ್ಕ ಬ್ಯಾಂಕಾಕ್ ಪೇಂಟೆಡ್ ನಿಲೆ ಮಲ್ತೆರ್.
ಭಾರತ ಪೊಂಜೊಲೆ ಕ್ರಿಕೇಟ್ ತಂಡೊದ ಪೊಂಜೊವುಲು
ಸ್ಮೃತಿನ ವೃತ್ತಿ ಜೀವನ
ಪ್ರಿಯಾ ಪುಣಿಯಾ, ಒರ್ತಿ ಭಾರತೀಯ ಕ್ರಿಕೆಟ್  ಗೊಬ್ಬುದಾರ್. ಮೆರ್ ಬಲ ಕೈ ಬ್ಯಾಟ್ಸ್ಉಮನ ಅಂಚನೆ ಬಲ ಕೈ ಮದ್ಯಮ ವೇಗದ ಬೌಲರ್. ದೇಶಿ ಕ್ರಿಕೆಟ್‍ ಡ್ ದೆಹಲಿ, ಇಂಡಿಯಾ ಗ್ರೀನ್ ತಂಡೊಲೆಡ್ ಗೊಬ್ಬುದೆರ್.
ಝಾನ್ಸಿ ರಾಣಿ ರೆಜಿಮೆಂಟ್
ತರಬೇತಿ
ಸಿಂಗಾಪುರ ಬೊಕ್ಕ ರಂಗೂನ್ ಪೇಂಟೆದ್ ಇತ್ತಿನ ರೆಜಿಮೆಂಟ್‍ದ ಶಿಬಿರೊಲೆಡ್ ಅಕ್ಟೋಬರ್ ೨೩ ೧೯೪೩ನೇ ಇಸವಿಡ್ ಮಿಲಿಟರಿ ತರಬೇತಿ ಸುರು ಮಲ್ತೆರ್. ಪಡೆಟ್ ಇತ್ತಿನ ಪೊಂಜವುನಕುಲೆನ್ ಬೇತೆ ಬೇತೆ ಸೆಕ್ಷನ್ ಬೊಕ್ಕ ಪ್ಲಟೂನ್‌ಡ್ ವರ್ಗೀಕರಣ ಮಲ್ತೀರ್. ತರಬೇತಿ ಶಿಬಿರೊಡು ಪೊಂಜವು ಸೈನಿಕೆರೆಗ್ ಕಟ್‌ನಿಟ್ ಆಯಿನ ತರಬೇತಿ ಕೊರೊಂದಿತ್ತೆರ್. ಮಣಬಾರೊದ ಗೋಣಿ, ಬೆಡಿ ಪತೊಂದು ಕಿಲೋಮೀಟರ್ ದೂರ ಪೋಪುನಿ, ಕೈಬಾಂಬ್ ಗಲಸುನಿ, ಬಯೋನೆಟ್(ಬೆಡಿತ್ತ ಎದುರು ತಿಕ್ಕಾದಿನ ಒಂಜಿ ಬಗೆತ್ತ ಬೀಸತ್ತಿ) ಗಲಸುನಿ ಇಂಚಿತ್ತಿನ ಬಗೆತ್ತ ತರಬೇತಿಲೆನ್ ಕೊರೊಂದಿತ್ತೆರ್. ಅಂಚನೇ ಈ ತರಬೇತಿನ್ ಯಶಸ್ವಿಯಾದ್ ಮುಗಿತ್ತಿನ ಕೆಲವು ಪೊಂಜವು ಸೈನಿಕೆರೆನ್ ಆಯ್ಕೆ ಮಲ್ತ್‌ದ್, ಬರ್ಮಾ ದೇಸೊದ ಕಾಡ್‌ಡ್ ತರಬೇತಿಗಾದ್ ಕಡಪುಡ್ಯೆರ್. ರೆಜಿಮೆಂಟ್‍ದ ಕಮಾಂಡರ್ ಆದಿತ್ತಿನ ಲಕ್ಷ್ಮಿ ಸೆಹೆಗಲ್, ಈ ಗುಂಪುಡು ೫೦ ಪೊಂಜವುನಕುಲೆನ್ ದೆತೊಂದು ಅಕುಲೆಗ್ ನರ್ಸಿಂಗ್ ಬುಕ್ಕ ವೈದ್ಯಕೀಯ ತರಬೇತಿನ್‌ಲಾ ಕೊರ್ಪಾಯೆರ್.
ಭಾರತ ಪೊಂಜೊಲೆ ಕ್ರಿಕೇಟ್ ತಂಡೊದ ಪೊಂಜೊವುಲು
ಸ್ಮೃತಿನ ವೃತ್ತಿ ಜೀವನ
ಪ್ರಿಯಾ ಪುಣಿಯಾ ಆಗಸ್ಟ್ ೦೬, ೧೯೯೬ ಡ್ ರಾಜಸ್ಥಾನೊದ ಜೈಪುರ  ಪುಟ್ಟುದೆರ್.ಮೆರೆನ್ ಅಮ್ಮೆರ್ ಮೆರೆನ ಕ್ರಿಕೆಟ್ ಜೀವನೊಗು ಯಾಪಲ ಬೆರಿ ಸಹಾಯ ಆದಿತ್ತೆರ್. ಭಾರತೀಯ ತಂಡೊಗು ನೇಮಕ ಆಯಿನವು ಪ್ರಿಯಾ ಪುಣಿಯಾ ಅರೆನ ಅಮ್ಮೆರೆಗ್ ಕೊರ್ನ ಮಾಮಲ್ಲ ಇನಾಮು(ಕೊಡುಗೆ)ಂದ್ ಪನೊಂದುಲ್ಲೆರ್.
ಝಾನ್ಸಿ ರಾಣಿ ರೆಜಿಮೆಂಟ್
ತರಬೇತಿ
ತರಬೇತಿ ಸೂರು ಆಯಿನ ೪ ತಿಂಗೊಲ್ಡು, ತರಬೇತಿ ದೆತೊಂದಿನ ೫೦೦ ಪೊಂಜವುನಕುಲೆನ ಸುರುತ ಗುಂಪು ೩೦ನೇ ಮಾರ್ಚಿ ೧೯೪೪ನೇ ಇಸವಿಡ್ ಪಿದಯಿ ಬತ್ಂಡ್.
ಭಾರತ ಪೊಂಜೊಲೆ ಕ್ರಿಕೇಟ್ ತಂಡೊದ ಪೊಂಜೊವುಲು
'ಪ್ರಿಯಾ ಪುಣಿಯಾನ ವೃತ್ತಿ ಜೀವನ
ಸುರುತ ದರ್ಜೆ ಕ್ರಿಕೆಟ್ ದೇಶಿ ಕ್ರಿಕೆಟ್‍ ಡ್ ದೆಹಲಿ, ಇಂಡಿಯಾ ಗ್ರೀನ್ ತಂಡೊಲೆಡ್ ಗೊಬ್ಬುದೆರ್. ಮೆರ್ ಮುಖ್ಯವಾದ್ ಬ್ಯಾಟಿಂಗ ವಿಭಾಗೊಡು ನೇಮಕ ಆತೆರ್, ಎಡ್ಡೆ ಗೊಬ್ಬುದು ಭಾರತೀಯ ಟಿ-೨೦ ಕ್ರಿಕೆಟ್ ತಂಡೊಗು ನೇಮಕ  ಅಯೆರ್. ರಾಜಸ್ಥಾನ ರಾಜ್ಯ ತಂಡೊಡು ಮಿತ್ತ ಕ್ರಮಾಂಕದ ಬ್ಯಾಟ್ಸ್‌‍ಉಮನ ಆದಿತ್ತಿನ ಮೆರ್, ಇಂಡಿಯಾ ಗ್ರೀನ್ ತಂಡೊಡುಲ ಗೊಬ್ಬುದಾರಾದುಲ್ಲೆರ್
ಝಾನ್ಸಿ ರಾಣಿ ರೆಜಿಮೆಂಟ್
ಭಾರತೊಗು ಬರ್ಪಿನ ವಿಫಲ ಪ್ರಯತ್ನ
ಇಂಪಾಲ್ ಲಡಾಯಿ (ರಡ್ಡನೇ ಮಹಾಯುದ್ಧೊದ ಪೊರ್ತುಗು ಆಗ್ನೇಯ ಏಷ್ಯಾ ಭಾಗೊಲೆನ್ ವಶ ಮಲ್ತಿನ ಜಪಾನ್ ಪಡೆ, ಬರ್ಮಾ ದೇಸೊದ ಬಡಕಾಯಿದ ಗಡಿತ ಮೂಲಕ ಭಾರತೊಗು ಪೊಗ್ಗರ ತೂನಗ, ಅಕಲೆನ್ ತಡೆವರ ೧೯೪೫ನೇ ಇಸವಿಡ್ ಬ್ರಿಟೀಷೆರ್ ಮಲ್ತಿನ ಲಡಾಯಿ)ದ ಪೊರ್ತುಗು ಝಾನ್ಸಿ ರೆಜಿಮೆಂಟ್‍ದ ಸುಮಾರ್ ೧೦೦ ತುಕಡಿಲೆನ್ ಬರ್ಮಾ ದೇಸೊದ ಮೇಮ್ಯೊ ಪ್ರದೇಸೊಗು ಕಡಪುಡುದು ಕೊರೊಡಾಂಡ್. ಅಲ್ಪ ಜಪಾನೀ ಪಡೆತ್ತ ಬೆರಿಸಾಯ ದೆತೊಂದು ಭಾರತೊ ದೇಸೊದ ಉಲಾಯಿ ಬತ್ತ್‌ದ್ ಬ್ರಿಟೀಷೆರೆನ ಎದುರು ಹೋರಾಟ ಮಲ್ಪುನಿ ಭೋಸೆರೆನ ಯೋಚನೆ ಆದಿತ್ಂಡ್. ಆಂಡ ಬರ್ಮಾ ಗಡಿ ಭಾಗೊಡು ಬ್ರಿಟಿಷೆರೆನ ಪಡೆ, ಜಪಾನ್ ಪಡೆಕ್ಲೆಗ್ ಅತ್ತಂದೆ ಭೋಸೆರೆನ ಐಎನ್‌ಎ‌ಗ್ಲಾ ಮಾಮಲ್ಲ ರೂಪೊದ ಪೆಟ್ಟ್ ಕೊರಿಯೊ, ಇಂಫಾಲ್ ಲಡಾಯಿಡ್ ಜರ್ಮನಿದ ಪಡೆಕುಲು ಸೋತು ಪೋಯೆರ್, ಭೋಸೆರೆನ ಪೊಂಜವು ಪಡೆ ಭಾರತದ ಉಲಾಯಿ ಬರ್ಪುನ ಯೋಜನೆ ವಿಫಲ ಆಂಡ್.
ಭಾರತ ಪೊಂಜೊಲೆ ಕ್ರಿಕೇಟ್ ತಂಡೊದ ಪೊಂಜೊವುಲು
'ಪ್ರಿಯಾ ಪುಣಿಯಾನ ವೃತ್ತಿ ಜೀವನ
ಅಂತರರಾಷ್ಟ್ರೀಯ ಕ್ರಿಕೆಟ್ ಫೆಬ್ರವರಿ ೦೬, ೨೦೧೯ಡ್ ನ್ಯೂ ಜೀಲ್ಯಾಂಡ್‌‌ದ ವೆಲ್ಲಿಂಗ್ಟನ್‍‌ಡ‍ ನ್ಯೂ ಜೀಲ್ಯಾಂಡ್ ಕ್ರಿಕೆಟ್ ತಂಡೊದ ವಿರುದ್ದ ನಡತಿನ ಸರಣಿದ ಸುರುತ ಪಗೆಲ್-ಇರ್ಲ್ ಟಿ-೨೦ ಪಂದ್ಯೊದ ಮುಖಾಂತರ ಪ್ರಿಯಾ ಪುಣಿಯಾ ಅಂತರರಾಷ್ಟ್ರೀಯ  ಕ್ರಿಕೆಟ್ ಲೋಕೊಗು ಪಜ್ಜೆ ದೀಯೆರ್.
ಪಂದ್ಯೊಲು *ಟಿ-೨೦ ಕ್ರಿಕೆಟ್ : ೦೩' ಪಂದ್ಯೊಲು
ಝಾನ್ಸಿ ರಾಣಿ ರೆಜಿಮೆಂಟ್
ರೆಜಿಮೆಂಟ್‍ದ ವಿಸರ್ಜನೆ
ಝಾನ್ಸಿ ರಾಣಿ ಪಡೆಡ್‌ದ್ ಬುಡ್ಕಡೆ ಪಡೆಯಿನ ಪೊಂಜವುನಕುಲೆನ್ ಭೋಸೆರ್ ಅಕುಲೆನ್ ಕುಟುಮೊಲೆಗ್ ಪಿರ ಕಡಪುಡ್ದು ಕೊರ್ಯೆರ್.
ಭಾರತ ಪೊಂಜೊಲೆ ಕ್ರಿಕೇಟ್ ತಂಡೊದ ಪೊಂಜೊವುಲು
'ಪ್ರಿಯಾ ಪುಣಿಯಾನ ವೃತ್ತಿ ಜೀವನ
=ಹರ್ಲೀನ್ ದಿಯೊಲ್=
ಹರ್ಲೀನ್ ದಿಯೊಲ್, ಓರ್ತಿ ಭಾರತೀಯ ಕ್ರಿಕೆಟ್  ಗೊಬ್ಬುದಾರ್. ಮೆರ್ ಬಲಗೈ ಬ್ಯಾಟ್ಸ ಉಮನ್ ಅಂಚನೆ ಬಲಗೈ ಆಫ್ ಬ್ರೇಕ್ ಬೌಲರ್. ದೇಶಿ ಕ್ರಿಕೆಟ್‍ ಡ್ ಹಿಮಾಚಲ ಪ್ರದೇಶ, ಇಂಡಿಯಾ ಎ ತಂಡೊಡು ಗೊಬ್ಬುದೆರ್. ಹರ್ಲೀನ್ ದಿಯೊಲ್ ಜೂನ್ ೨೧, ೧೯೯೮ ಡ ಪಂಜಾಬ್‍ ದ |ಚಂಡಿಗಡ್‌‌‌ಡ್ ಪುಟ್ಟುದೆರ್.
ಹರ್ಲೀನ್ ದಿಯೊಲ್ ನ ವೃತ್ತಿ ಜೀವನ
ಸುರುತ ದರ್ಜೆ ಕ್ರಿಕೆಟ್ ದೇಶಿ ಕ್ರಿಕೆಟ್‍‌ಡ್ ಹಿಮಾಚಲ ಪ್ರದೇಶ ಇಂಡಿಯಾ ಎ ತಂಡೊಲೆಡ್ ಗೊಬ್ಬುದೆರ್ ಆಲ್ರೌಂಡರ್ ಆಯಿನ ಮೆರ್ ದೇಶೀ ಕ್ರಿಕೆಟ್‌ಡ್ ಹಿಮಾಚಲ ಪ್ರದೇಶ ಕ್ರಿಕೆಟ್ ತಂಡೊಡು ಪ್ರಮುಖವಾದ್ ಬ್ಯಾಟ್ಸ್‌‌ ಉಮನಾದ್ ಗೇಣೊಗು ಬತ್ತೆರ್. ಇಂಡಿಯಾ ಎ ತಂಡೊಡು ಒಂಜಿ ತಾಣೊ ಪಡೆದ ಬೊಕ್ಕ ಹರ್ಲೀನ್ ದಿಯೊಲ್ ತನ್ನ ಆಲ್ರೌಂಡ್ ಗೊಬ್ಬುದ ಮುಖಾಂತರ ಭಾರತದ ತಂಡೊಗು ಆಯ್ಕೆ ಆಯೆರ್.. ಅಂತರರಾಷ್ಟ್ರೀಯ ಕ್ರಿಕೆಟ್ ಫೆಬ್ರವರಿ ೨೨, ೨೦೧೯ಡ್ ಮುಂಬಾಯಿಡ್ |ಇಂಗ್ಲೆಂಡ್ ಕ್ರಿಕೆಟ್ ತಂಡೊದ ವಿರುದ್ದ ನಡತಿನ ಉಮೆನ್ಸ್ ಚಾಂಪಿಯನ್‌ಶಿಪ್ ಸರಣಿದ ಸುರುತ ಏಕದಿನ ಪಂದ್ಯೊದ ಮೂಲಕ ಹರ್ಲೀನ್ ದಿಯೊಲ್ ಅಂತರರಾಷ್ಟ್ರೀಯ ಕ್ರಿಕೆಟ್ ಲೋಕೊಗು ಪಜ್ಜೆ ದೀಯೆರ್ ಅವೆಡ್ದ್ಸ್ ಬೊಕ್ಕ ಮಾರ್ಚ್ ೦೪, ೨೦೧೯ಡ್ ಗುವಾಹಾಟಿಡ್ ಇಂಗ್ಲೆಂಡ್ ಕ್ರಿಕೆಟ್ ತಂಡೊದ ವಿರುದ್ದ ನಡತಿನ ಸುರುತ ಟಿ-೨೦ ಪಂದ್ಯೊದ ಮುಖಾಂತರ್ ಅಂತರರಾಷ್ಟ್ರೀಯ ಟಿ-೨೦ ಕ್ರಿಕೆಟ್ ಲೋಕೊಗು ಪಜ್ಜೆ ದೀಯೆರ್
ಪಂದ್ಯೊಲು
=ಸುಶ್ಮಾ ವರ್ಮಾ= ಸುಶ್ಮಾ ವರ್ಮಾ, ಒರ್ತಿ ಭಾರತೀಯ ಕ್ರಿಕೆಟ್ ಗೊಬ್ಬುದಾರ್ ಮೆರ್ ಬಲಗೈ ಬ್ಯಾಟ್ಸಮಾನ್ ಬೊಕ್ಕ ವಿಕೇಟ್ ಕೀಪರ್. ದೇಶಿ ಕ್ರಿಕೆಟ್‍ಡ್ ಹಿಮಾಚಲ ಪ್ರದೇಶ ಕ್ರಿಕೆಟ್ ತಂಡೊಡು ಗೊಬ್ಬುವೆರ್ ಸುಶ್ಮಾ ವರ್ಮ ನವಂಬರ್ ೦೩, ೧೯೯೭ಡ್ ಶಿಮ್ಲ ಹಿಮಾಚಲ ಪ್ರದೇಶೊಡು ಪುಟ್ಟುವೆರ್. ಮೆರೆನ ಅಮ್ಮೆರ್ ಭೋಪಾಲ್ ಸಿಂಗ್ ವರ್ಮಾ. ಸುಶ್ಮಾ ತ್ನನ ಊರುಡೆ ಇಲ್ಲ್ ದ ಕೈತಲ್ ಉಪ್ಪೆರೆ ಇಷ್ಟ ಪಡ್ಪೆರ್ ಅಂಚನೆ ಶಿಮ್ಲಾಡುಪ್ಪುನ "ಪೋರ್ಟ್ಮೋರ್ಟ್ ಗವರ್ನಮೆಂಟ್ ಮಾಡೆಲ್" ಶಾಲೆಗ್  ಪೋಪೆರ್ .ಮೆರ್ ಕ್ರಿಕೆಟ್ ಮಾತ್ರ ಅತ್ತಂದೆ ವಾಲಿಬಾಲ್, ಹ್ಯಾಂಡ್ಬಾಲ್, ಬೊಕ್ಕ ಬ್ಯಾಡ್ಮಿಂಟನ್‍ ಗೊಬ್ಬುವೆರ್. ಈ ಗೊಬ್ಬುಲೆಡ್ ಅರ್ ರಾಜ್ಯಮಟ್ಟದ ಆಟಗಾರ್ತಿಯಾದಿತ್ತೆರ್ ಅಂಚನೆ  ಕ್ರಿಕೆಟ್‌ ಗೊಬ್ಬುನ್ಲ ಗೊಬ್ಬೊನ ಅಭಾಸ್ಯ ಮಲ್ತೋಂಡೆರ್
ಸುಶ್ಮಾ ವರ್ಮ ವೃತ್ತಿ ಜೀವನ
ಸುರುತ ದರ್ಜೆ ಕ್ರಿಕೆಟ್ ಮೆರ ಹಿಮಾಚಲ ಪ್ರದೇಶ ಕ್ರಿಕೆಟ್ ಅಸೋಸಿಯೇಷನ್‍ಗಾದ್ ಗೊಬ್ಬುದೆರ್.ಮೆರೆನ ಮುತಾಲಿಕೆಡ್ ಹಿಮಾಚಲ ಪ್ರದೇಶ ಕ್ರಿಕೆಟ್ ತಂಡ ೨೦೧೧ಡ್ ಅಂಡರ್-೧೯ ಆಲ್-ಇಂಡಿಯಾ ಪೊಂಜೊಂಲೆನ (ಮ್ಯಾಚ್) ಪಂದ್ಯಾವಳಿಡ್ ರನ್ನರ್-ಅಪ್ ಆದಿತ್ತ್ಂಡ್. ಅಂತರರಾಷ್ಟ್ರೀಯ ಕ್ರಿಕೆಟ್‌ಡ್ ಭಾರತೊದ ಪ್ರತಿನಿಧಿಯಾದ್ ಹಿಮಾಚಲ ಪ್ರದೇಶೊಡ್ದು ಆಯ್ಕೆಯಾಯಿನ ಸುರುತ ಮಹಿಳಾ ಕ್ರಿಕೆಟ್ ಗೊಬ್ಬುದಾರಾದುಲ್ಲೆರ್
ದೇಶೀ ಕ್ರಿಕೆಟ್‍ ಡ್ ಕಡಿಮೆ ಅವಕಾಶ ತಿಕ್ಕ್‌ದಿತ್ತ್ಂಡಲ,ಮೆರ್ ರೈಲ್ವೇಸ್‌ ತ್ಂಡೊಡು ಗೊಬ್ಬೆರೆ ಸುರು ಮಲ್ತೆರ. ಮೆರ್ ಮಿಥಾಲಿ ರಾಜ್, ಹರ್ಮನ್ಪ್ರೀತ್ ಕೌರ್ ಬೊಕ್ಕ ಪುನಾಮ್ ರೌತ್ರೊದರೊಟ್ಟುಗು ಗೊಬ್ಬುದೆರ್.
ಅಂತರರಾಷ್ಟ್ರೀಯ ಕ್ರಿಕೆಟ್ ಏಪ್ರಿಲ‍್ ೦೫, ೨೦೧೩ಡ್ ವಡೋದರ್‍ ಡ್ ಬಾಂಗ್ಲಾದೇಶ ಕ್ರಿಕೆಟ್ ತಂಡದ ವಿರುದ್ದ ನಡತಿನ ಮೂಜನೆ ಟಿ-೨೦ ಪಂದ್ಯೊದ ಮುಖಾಂತರ ಸುಶ್ಮಾ ಅಂತರರಾಷ್ಟ್ರೀಯ ಕ್ರಿಕೆಟ್  ಲೋಕೊಗು ಪಜ್ಜೆ ದೀಯೆರ್. ಬೊಕ್ಕ ನವಂಬರ್ ೧೬, ೨೦೧೪ಡ ಮೈಸೂರುಡು ದಕ್ಷಿಣ ಆಫ್ರಿಕ ಕ್ರಿಕೆಟ್ ತಂಡದ ವಿರುದ್ಧ ನಡತಿನ ಒಂಜೇಒಂಜಿ ಟೆಸ್ಟ್ ಕ್ರಿಕೆಟ್ ಪಂದ್ಯೊದ ಮುಖಾಂತರ ಮೆರ್ ಅಂತರರಾಷ್ಟ್ರೀಯ ಟೆಸ್ಟ್ ಕ್ರಿಕೆಟ್ ಗ್  ಪಜ್ಜೆ ದೀಯೆರ್.. ನಂತರ ನವಂಬರ್ ೨೪, ೨೦೧೪ಡ್ ಬೆಂಗಳೂರುಡು ದಕ್ಷಿಣ ಆಫ್ರಿಕ ಕ್ರಿಕೆಟ್ ತಂಡದ ವಿರುದ್ಧ ನಡೆತಿನ ಸುರುತ ಏಕದಿನ ಕ್ರಿಕೆಟ್ ಪಂದ್ಯೊದ ಮುಖಾಂತರ ಮೆರ್ ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್ ಡ್ ಪಜ್ಜೆ ದೀಯೆರ್
ಪಂದ್ಯೊಲು
=ರುಮೇಲಿ ಧರ್=
ರುಮೇಲಿ ಧರ್, ಒರ್ತಿ ಭಾರತೀಯ ಕ್ರಿಕೆಟ್ ಗೊಬ್ಬುದಾರ್. ಮೆರ್ ಬಲಗೈ ಬ್ಯಾಟ್ಸ್‍್ ಮ್ಯಾನ್ ಅಂಚನೆ  ಬಲಗೈ ಮದ್ಯಮ ವೇಗದ ಬೌಲರ್. ದೇಶಿ ಕ್ರಿಕೆಟ್‍ ಡ್ ಬಂಗಾಳ, ಅಸ್ಸಾಂ, ಪೂರ್ವ ವಲಯ ಬೊಕ್ಕ ಇಂಡಿಯ ಎ ಕ್ರಿಕೆಟ್ ತಂಡೊಲೆಡ್ ಗೊಬ್ಬುದೆರ್.ರುಮೇಲಿ ಧರ್ ಡಿಸೆಂಬರ್ ೦೯, ೧೯೮೩ಡ ಪಶ್ಚಿಮ ಬಂಗಾಳದ ಕೊಲ್ಕತ್ತದಡ್ ಪುಟ್ಟು ಬಳತೆರ್.
ರುಮೇಲಿ ಧರ್ ನ ವೃತ್ತಿ ಜೀವನ
ಸುರುತ ದರ್ಜೆ ಕ್ರಿಕೆಟ್ ದೇಶಿ ಕ್ರಿಕೆಟ್‍್ ಡ್ ಬಂಗಾಳ, ಅಸ್ಸಾಂ, ಪೂರ್ವ ವಲಯ ಬೊಕ್ಕ ಇಂಡಿಯ ಎ ಕ್ರಿಕೆಟ್ ತಂಡೊಲೆಡ್ ಗೊಬ್ಬುದೆರ್ .ಮೆರ್ ಜುಲ್ಹಾನ್ ಗೋಸ್ವಾಮಿನೊಟ್ಟುಗು ಸುರುಕು ಸುರುತ ್ ಬೌಲರ್ ಆದ್ ತಂಡೊಗು ಸೇರಿಯೆರ್. ಬೊಕ್ಕ ಪಾಕಿಸ್ಥಾನ, ಅಸ್ಟ್ರೇಲಿಯಾ, ದಕ್ಷಿಣ ಆಫ್ರಿಕಾ ಇಂಚ ಬೇತೆ ಬೇತೆ ತಂಡೊಲೆನ  ವಿರುದ್ದ ದೇಸೋಗು ಬೋಡಾದ್ ಗೊಬ್ಬುದ  ಸೇವೆ ಸಲ್ಲಿಸದೆರ್. ಮೆರ್ ೨೦೧೨ರಲ್ಲಿ ಕೈತ ಗಾಯೊಡ್ದಾತ್ರ  ಮಾನಸಿಕವಾದ್ ಬೇಜಾರಾದ್ ಕ್ರಿಕೆಟ್ ಬುಡ್ದು ಆಜಿ ವರ್ಷ ದೂರ ಇತ್ತೆರ್. ಬೊಕ್ಕ ೨೦೧೮ಡ್ ಬೊಕ್ಕ ಕ್ರಿಕೆಟ್ ಲೋಕೊಗು ಪಿರ ಬತ್ತೆರ್.
ಪಂದ್ಯೊಲು
ವಿಕೇಟ್‍‌ಲು
=ಪೂನಮ್ ಯಾದವ್= ಪೂನಮ್ ಯಾದವ್, ಒರ್ತಿ ಭಾರತೀಯ ಕ್ರಿಕೆಟ್ ಟೀಮ್‍ದ ಗೊಬ್ಬುದಾರ್. ಮೆರ್ ಬಲಗೈ ಬ್ಯಾಟ್ಸಮಾನ್ ಅಂಚನೆ ಬಲಗೈ ಲೆಗ್ ಬ್ರೇಕ್ ಬೌಲರ್. ದೇಶಿ ಕ್ರಿಕೆಟ್‍‌ಡ್ ಕೇಂದ್ರ ವಲಯ, ಉತ್ತರ ಪ್ರದೇಶ ಬೊಕ್ಕ ರೈಲ್ವೇಸ್ ಕ್ರಿಕೆಟ್ ತಂಡೊಡು ಗೊಬ್ಬುದೆರ್.
ಪೂನಮ್ ಯಾದವೆರ್ ಆಗಸ್ಟ್ ೨೪, ೧೯೯೧ಡ್ ದೆಹಲಿದ ಆಗ್ರಾಡು ಪುಟ್ಟಿಯೆರ್ ಮೆರೆನ ಅಮ್ಮೆರೆನ ಪುದರ್ ರಘುವೀರ್ ಸಿಂಗ್ ಯಾದವ್ ಮೆರ್ ನಿವೃತ್ತ ಸೇನಾಧಿಕಾರಿಯಾದುಲ್ಲೆರ್.ಮೆರೆನ ಅಪ್ಪೆನ ಪುದರ್ ಮುನ್ನಾ ದೇವಿ ಮೆರ್ ಗೃಹಿಣಿಯಾದುಲ್ಲೆರ್. ಉತ್ತರ ಪ್ರದೇಶೊಡು ಪೂನಮ್ ಯಾದವೆರ್ ಅರೆನ ಶಾಲಾ ಶಿಕ್ಷಣ ಬೊಕ್ಕ ಪದವಿ ಶಿಕ್ಷಣ ಮಲ್ತೆರ್. ಕೇಂದ್ರ ವಲಯ, ಉತ್ತರ ಪ್ರದೇಶ ಬೊಕ್ಕ ರೈಲ್ವೇಸ್ ಮೆರೆನ ದೇಶೀಯ / ರಾಜ್ಯ ಕ್ರಿಕೆಟ್ ಕೋಪೆಲು. ಬೊಕ್ಕ ಭಾರತೀಯ ಮಹಿಳಾ ಕ್ರಿಕೆಟ್ ತಂಡೊಗು ಬೌಲರ್ ಆದ್ ಆಯ್ಕೆ ಆಯೆರ್. ಹೆಮಲತಾ ಕಲಾ ಮೆರೆನ ತರಬೇತುದಾರೆರ್(ಕೋಚ್)  ಆದಿತ್ತೆರ್. ಅರೆನ ವೃತ್ತಿಜೀವನೊನು ಮುಂದುವರಿಸಯೆರೆ್ ಪೂನಮ್ ಯಾದವ್ ಆಗ್ರಾಗ್ ಬತ್ತ್‌ದ್ ಅಲ್ಪ ಆರ್ ಏಕಲವ್ಯ ಕ್ರೀಡಾಂಗಣೊಡು ತರಬೇತಿ ಪಡೆಯೆರ್. ಮೂಜಿ ವರ್ಸೊಡ್ದು ಬೊಕ್ಕ ಯಾದವ್ ಜಾಸ್ತಿಯಾದ್ ಕ್ರಿಕೆಟ್‌ಡ್ದ್ ಪಿದಯಿ ಇಪ್ಪುನ ಯೋಚನೆ ಮಲ್ತೆರ್ ಆಂಡ್ ಅರೆನ ಅಮ್ಮೆರೆಡ್ಡಾತ್ರ ಬೊಕ್ಕಲ ದುಂಬುವರಿಪುನಂಚನೆ ಪ್ರೇರಣೆ ತಿಕ್ಕುಂಡು
ಪೂನಮ್ ಯಾದವೆರೆನ ವೃತ್ತಿ ಜೀವನ
ಸುರುತ ದರ್ಜೆ ಕ್ರಿಕೆಟ್ ಪೂನಮ್ ಯಾದವ್ ದೇಶೀ ಕ್ರಿಕೆಟ್‍ ಡ್ ಕೇಂದ್ರ ವಲಯ, ಉತ್ತರ ಪ್ರದೇಶ ಬೊಕ್ಕ ರೈಲ್ವೇಸ್ ಕ್ರಿಕೆಟ್ ತಂಡೊಲೆಡ್ ಗೊಬ್ಬುದೆರ್. ಮುಖ್ಯವಾದ್ ಮೆರ್ ಕ್ರಿಕೆಟ್ ಕೋಪೆಗ್ ಬೌಲರ್ ಆದ್ ಆಯ್ಕ ಆಯೆರ್. ಬೊಕ್ಕ ಭಾರತೀಯ ಮಹಿಳಾ ಕ್ರಿಕೆಟ್ ತಂಡೊಗು ಆಯ್ಕೆ ಆಯೆರ್
ಅಂತರರಾಷ್ಟ್ರೀಯ ಕ್ರಿಕೆಟ್ ಏಪ್ರಿಲ‍್ ೦೫, ೨೦೧೩ಡ್ ವಡೋದರ್‍ ಡ್ ಬಾಂಗ್ಲಾದೇಶ ಕ್ರಿಕೆಟ್ ತಂಡದ ವಿರುದ್ದ ನಡತಿನ ಮೂಜನೆ ಟಿ-೨೦ ಪಂದ್ಯೊದ ಮುಖಾಂತರ ಪೂನಮ್ ಅಂತರರಾಷ್ಟ್ರೀಯ ಕ್ರಿಕೆಟ್ ಲೋಕೊಗು ಪಜ್ಜೆ ದೀಯೆರ್. ಬೊಕ್ಕ ನವಂಬರ್ ೧೬, ೨೦೧೪ಡ ಮೈಸೂರುಡು ದಕ್ಷಿಣ ಆಫ್ರಿಕ ಕ್ರಿಕೆಟ್ ತಂಡದ ವಿರುದ್ಧ ನಡತಿನ ಒಂಜೇಒಂಜಿ ಟೆಸ್ಟ್ ಕ್ರಿಕೆಟ್ ಪಂದ್ಯೊದ ಮುಖಾಂತರ ಮೆರ್ ಅಂತರರಾಷ್ಟ್ರೀಯ ಟೆಸ್ಟ್ ಕ್ರಿಕೆಟ್ ಗ್  ಪಜ್ಜೆ ದೀಯೆರ್.ಬೊಕ್ಕ ಏಪ್ರಿಲ‍್ ೧೨, ೨೦೧೩ಡ್ ವಡೋದರಾಡ್ ಬಾಂಗ್ಲಾದೇಶ ಕ್ರಿಕೆಟ್ ತಂಡದ ವಿರುದ್ದ ನಡತಿನ ಮೂಜನೆ ಏಕದಿನ ಪಂದ್ಯೊದ ಮೂಲಕ ಪೂನಮ್ ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್ ಲೋಕೊಗು ಪಜ್ಜೆ ದೀಯೆರ್. ಮಾ
ಪಂದ್ಯೊಲು
ವಿಕೇಟ್‌‍‌ಲು
=ರಾಧಾ ಯಾದವ್= 'ರಾಧಾ ಪ್ರಕಾಶ್ ಯಾದವ್, ಒರ್ತಿ ಭಾರತೀಯ ಕ್ರಿಕೆಟ್ ಗೊಬ್ಬುದಾರ್. ಮೆರ್ ಎಡಗೈ ಲೆಗ್ ಸ್ಪಿನ್ ಬೌಲರ್. ದೇಶಿ ಕ್ರಿಕೆಟ್‍್ ಡ್ ಮುಂಬೈ, ಬರೋಡ ಬೊಕ್ಕ ಪಶ್ಚಿಮ ವಲಯ ಕ್ರಿಕೆಟ್ ಕೋಪೆಡ್ ಗೊಬ್ಬುದೆರ್ ಆಡುತ್ತಾರೆ.ರಾಧಾ ಯಾದವ್ ಏಪ್ರಿಲ್ ೨೧, ೨೦೦೦ಡು ಬೊಂಬಾಯಿಡ್ ಪುಟ್ಟ್‌ಯೆರ.ಮೆರೆನ ಅಮ್ಮೆರ್ ಓಂ ಪ್ರಕಾಶೆರ್ ಒರಿ ತರಕಾರಿ ಬ್ಯಾರೊದಾರ್. ಅರೆನ ಅಮ್ಮೆರೆಗ್ ಮಸ್ತ್ ತೊಂದರೆಲು ಇತ್ತ್ಂಡಲ, ಮಗಳೆನ ಕ್ರಿಕೆಟ್‍ ಗೊಬ್ಬುಗು ಒವ್ವೆ ರೀತಿದ ತೊಂದರೆ ಆವದಿಲೆಕ್ಕ ತೂವೊಂದಿತ್ತೆರ್. ಮೆರ್ ಏಳ್  ತಿಂಗೊಲುಡು ಪುಟ್ಟಿನಾರ್‌‍ಗೆ. ಸುರುಕು ೧೨ನೇ ವರ್ಸೊಡು, ಮುಂಬಾಯಿದ ಬೊರವಿಲಿದ ಶಿವಸೇನೆ ಮೈದಾನೊಡು ಪ್ರಫುಲ್ ನಾಯ್ಕರೆನ ಮಾರ್ಗದರ್ಶನೊಡು ಕ್ರಿಕೆಟ್ ಗೊಬ್ಬೆರೆ ಸುರು ಮಲ್ತೆರ್.ಮೆರೆನ ಇಲ್ಲಡ್ ಆರ್ಥಿಕ ಕಷ್ಟ ಇತ್ತಿನ ಕಾರಣ ಮೆರೆನ ಕೋಚ್ ಪ್ರಫುಲ್ ಮೆರೆನ ಕ್ರಿಕೆಟ್‍ ದ ಕರ್ಚಿನ್ ದಿಂಜಾವೊಂದಿತ್ತೆರ್. ಬೊಕ್ಕ ರಾಧಾನ್ ಆನಂದಿಬಾಯಿ ದಾಮೋದರ್ ಕಾಲೆ ವಿದ್ಯಾಲಯೊಗು ಸೇರಯೆರ್. ಇಂಚ ಅರೆನ ಶಿಕ್ಷಣದ ಒಟ್ಟಿಗೆ ಕ್ರಿಕೆಟ್ ಗೊಬ್ಬುನು ಮುಂದುವರಿಸಯೆರ್.
ರಾಧಾ ಯಾದವೆರೆನ ವೃತ್ತಿ ಜೀವನ
ಸುರುತ ದರ್ಜೆ ಕ್ರಿಕೆಟ್ ದೇಶಿ ಕ್ರಿಕೆಟ್‍ನಲ್ಲಿ ಮುಂಬೈ, ಬರೋಡ ಹಾಗು ಪಶ್ಚಿಮ ವಲಯ ಕ್ರಿಕೆಟ್ ತಂಡಗಳಿಗೆ ಆಡುತ್ತಾರೆ.
ಅಂತರರಾಷ್ಟ್ರೀಯ ಕ್ರಿಕೆಟ್ ಫೆಬ್ರವರಿ ೧೩, ೨೦೧೮ಡ್ ದಕ್ಷಿಣ ಆಫ್ರಿಕಾಡ್ ದಕ್ಷಿಣ ಆಫ್ರಿಕಾ ಮಹಿಳಾ ಕ್ರಿಕೆಟ್ ಕೋಪೆದ ವಿರುದ್ದ ನಡತಿನ ಸರಣಿಯ ೦೧ನೇ ಟಿ-೨೦ ಪಂದ್ಯದ ಮೂಲಕ ಮೆರ್ ಅಂತರರಾಷ್ಟ್ರೀಯ ಕ್ರಿಕೆಟ್ ಲೋಕೊಗು ಪಜ್ಜೆ ದೀಯೆರ್ .ಇಡೆ ಮುಟ್ಟ ಕೇವಲ ಟಿ-೨೦ ಮಾತ್ರ ಗೊಬ್ಬಿದಿನ ಮೆರ್,ಅವ್ವೆ ರೀತಿ ೨೦ಡ್ದ್‌ಲ ಜಾಸ್ತಿ  ವಿಕೇಟ್‍‌ಲೆನ್  ಪಡೆತೆರ್.
ಪಂದ್ಯೊಲು ವಿಕೇಟ್‍್‌ಲು
ಉಲ್ಲೇಕೊಲು
ವರ್ಗೊ:ಕ್ರಿಕೆಟ್ ವರ್ಗೊ:ಕ್ರೀಡಾ ರಂಗೊಡು ಪೊಂಜೊವುಲು ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ದೀರ್ಸಲೆಮುಂಚಿ
ಮುಂಚಿಡ್‍ ಉದ್ದಮುಂಚಿ, ಕುದ್ಯಮುಂಚಿ ಇತ್ತಿಲೆಕ್ಕ ದೀರ್ಸಲೆ ಮುಂಚಿ ಪನ್ಪಿನ ವಿದಲು ಉಂಡು. ಇಂದೆತ್ತ ದೈ ಸುಮಾರ್‍ 3 ಫೀಟ್‍ ಬುಲೆವುಂಡು. ಮುಂಚಿ ಮಾತ್ರ ಒಂಜಿ ಇಂಚಿದಾತ್‍ ಮಲ್ಲ ಉಪ್ಪುಂಡು. ಉಂದು ಬಾರಿ ಕಾರ ಉಪ್ಪುನೆಡ್ದ್ ನೆತ್ತ ಬಳಕೆ ಕಡಮೆ. ಆಂಡಲಾ ನೀರ್‍ ಉಪ್ಡಡ್ (ಬಿಂಬುಳಿ, ಕುಕ್ಕು, ಲಿಂಬೆ, ದಾರೆಪುಳಿ, ನೆಲ್ಲಿ, ಕರಂಡೆಕಾಯಿ)ಪಾಡ್‍ನಗ ಐತೊಟ್ಟುಗು ಪಾಡುವೆರ್‍. ನೀರುಪ್ಪಡ್‍ನ್‍ ಬಳಕೆ ಮಲ್ಪುನಗ ದೀರ್ಸಲೆ ಮುಂಚಿನ್‍ ನುರ್ತುದು ಉನ್ಪೆರ್. ಪಕ್ಕಿಲು ತಿನ್ಪ, ನೆಡ್ದೇ ಆಲ್ಪಲ್ಪ ದೈಕುಲಾಪ.ಚೋಕುಲು ಚೂಟಿ ಇತ್ತ್ಂಡ, ಪೊಂಜೋವುಲು ಚೂಟಿ ಇತ್ತ್ಂಡ, ಆಯೆ/ ಆಲ್‍ ದೀರ್ಸಲೆ ಮುಂಚಿಯಾ ಪನ್ಪಿ ವಾಡಿಕೆ ಉಂಡು.
ಉಲ್ಲೇಕೊ
ವರ್ಗೊ:ಸಂಬಾರಜೀನಸು
ನೈಕುಳಿ
ನೈಕುಳಿ ಅತ್ತುಂಡ ನಾಯಿಕೂಲಿ ಪನ್ಪುನವು ಅಪರೂಪೊದ ಒಂಜಿ ಕಾಡ್ ಮರ.
ಬೇತೆ ಪುದರ್
thumb ಕನ್ನಡೊಡು ಈ ಕಾಯಿನ್ ಬೆಂಡುಗ, ಬೊಡ್ಲಿಗೆ ಹಲ್ಲು, ಬೊಡ್ಲಿಗ ಪಂಡ್ ದ್, ಮಲಯಾಳಂಡು ಇರುಮುಳ್ಳಿ ಪಂದ್ ಲೆಪ್ಪುವೆರ್. Santalaceae ಮರತ್ತ ಕುಟುಂಬೊಗು ಸೇರ್ದಿನ ಈ ಮರತ್ತ ವೈಜ್ಞಾನಿಕ ಪುದರ್ Scleropyrum pentandrum.
ಮರ್ದ್
thumb|ನೈಕುಳಿ ಮರ ತುಳುಟ್ಟು ಕೂಲಿ ಪಂಡ ದಾದಂದ್ ಮಾತೆರೆಗ್ಲಾ ಗೊತ್ತುಂಡು. ನಾಯಿ ಪಂಡ ಪ್ರಾಣಿದ ಪುದರ್. ನೈಕುಳಿದ ಕಾಯಿದ ಎಣ್ಣೆ ನಾಯಿ ತುಚ್ಚಿನೆಕ್ ಎಡ್ಡೆ ಮರ್ದ್ ಆಯಿನೆರ್ದಾರ ಅಯಿಕ್ ಆ ಪುದರ್ ಬೈದುಂಡ್. ಮರತ್ತ ಮುಳ್ಳುಲಾ ನಾಯಿದ ಕೂಲಿಲೆಕ ಇಪ್ಪುಂಡು.
ಎಣ್ಣೆ
ಪೊಣ್ಣೆದ ಮರದ ಕಾಯಿದಂಚ ನೇತ ಕಾಯಿನ್ ನುಂಗಾದ್ ಎಣ್ಣೆ ದೆಪ್ಪುವೆರ್. ದುಂಬು ಅವೆನ್ ನರಮಾನಿ ಬೊಕ್ಕ ಮುರ್ಗದ ಗಾಯೊಗ್ ಮುಟ್ಟವೊಂದು ಇತ್ತೆರ್. ನೆತ್ತ ಎಣ್ಣೆ ತರೆಕ್ಲಾ ಪಾಡುವೆರ್. ಅವು ಎಣ್ಣೆ ಕಣ್ಣ್ ದ ದೃಷ್ಟಿಗ್  ಬಾರೀ ಎಡ್ಡೆಗೆ. ಅಂಚಾದ್ ಎಣ್ಣೆ ತರೆಕ್ ಪಾಡುಂಡ ಪಗೆಲ್ ಲಾ ಬಾನೊದ ನಕ್ಷತ್ರೋ ತೋಜು ಪಂದ್ ಪನ್ಪಿ ಪಾತೆರ ಉಂಡು. ನಾಯಿ ತುಚ್ಚಿ೦ಡ ಉಂದು ರಾಮ ಬಾಣೋಲೇಕ ಕೆಲಸ ಅವು ಮಲ್ಪು೦ಡು ಪನ್ಪಿನ ಪಾತೆರ ಉಂಡು. ಆಯುರ್ವೇದ ಬೊಕ್ಕ ಸಿದ್ಧವೈದ್ಯ ಪದ್ಧತಿಡ್ ಈ ಎಣ್ಣೆ ಗಲಸೊಂದು ಇತ್ತೆರ್.
ಬಯೋ ಡೀಸೆಲ್
ಜತ್ರೋಪ ಬೊಕ್ಕ ಪೊನ್ನೆ ಕಾಯಿಲೆಕ ನೈಕುಳಿದ ಬೀತ್ತ್‌ನ್‌ಲ ಬಯೋ ಡೀಸೆಲ್ ಆದ್ ಬಳಕೆ ಮಲ್ಪುವೆರ್.
ದುಡಿ
ಬೂತೊ ನಲಿಪುನಗ, ನೇಮೊದಾನಿ, ಊರುದ ಜಾತ್ರೆ ಆನಗ, ಮದಿಮೆದಾನಿ, ಸಾವುದಾನಿ ದುಡಿ ಬೊಟ್ಟುನ ದುಂಬುಡುದಿಂಚಿ ತುಳುನಾಡ್‍ಡ್ ನಡತ್ತ್ ಬತ್ತ್‌ನ ವಾಡಿಕೆ.
ಕುಡುತ್ತ ಸಾರ್
ಕುಡುತ್ತ ಸಾರ್ ಬಾರೀ ರುಚಿತ್ತ ಅಂಚನೇ ಆರೋಗ್ಯಕರವಾಯಿನ ಸಾರ್. ದಾಯೆ ಪಂಡ ಕುಡುಟ್ಟ್ ಪ್ರೋಟಿನ್ ದ ಅಂಸ ಮಸ್ತ್ ಉಂಡು. ಅಂಚ ಇತ್ತನೈರ್ದಾವರ ಚರ್ಮರೋಗ, ಚರ್ಬಿ ಕರವರೆ, ಪೊಂಜೊವ್ಲೆನ ತಿಂಗೊಲ್ದ ಕೊದಿ, ಸಕ್ಕರೆ ಕಾಯಿಲೆಲೆಗ್ ಮಸ್ತ್ ಉಪಯೋಗ ಆಪುಂಡು. ತುಳುನಾಡ್ ಡ್ ಪ್ರತಿ ಇಲ್ಲಡ್ ಲಾ ಕುಡುತ್ತ ಸಾರ್ ದ ಕಮ್ಮೆನ ಬರ್ಪುಂಡು. ಅವತ್ತಂದೆ ಆಟಿ ತಿಂಗೊಲ್ ಡ್ ವಿಸೇಸವಾಯಿನ ತೆನಸ್ ಲೆನ್ ಮಲ್ಪುನಗ ನೆತ್ತ ಸಾರ್ ನ್ಲಾ ಮಲ್ಪುವೆರ್.
ಮಲ್ಪುನ ವಿದಾನೊ
ಬಾಣಲೆಡ್ ಒಗ್ಗರಣೆ ದೀದ್ ಅವೆಕ್ಕ್ ಮುಂಚಿ ಸಾಮಾನ್, ತಾರಾಯಿ ಪಾರ್ದ್ ಪೊತ್ತುದು ಕಡೆವೊಡು. ಕಡೆದ್ ಬೊಕ್ಕ ಕುಡೊಂಜಿ ಬಾಜನೊಡು ಒಗ್ಗರಣೆ ದೀದ್ ಮೂರ್ದಿನ ನೀರುಳ್ಳಿ, ಟೊಮೆಟೊ ಪಾರ್ದ್ ಅವ್ ಕಾಯಿಬೊಕ್ಕ ದುಂಬುನಾನಿ ಬೊದುಲ್ಪಾದಿನ ಕುಡುನು ಪಾರ್ದ್ ೫/೬ ಲೋಟೆ ನೀರ್ , ರುಚಿಗ್ ಉಪ್ಪು, ಚೂರು ಪುಳಿ ಪಾರ್ದ್ ಬೈಪಾವೊಡು(ಕುಡು ಬೇಗ ಬೈಯಂದಿನೈರ್ದಾವರ ಮಸ್ತ್ ಪೊರ್ತು ತಾಗುಂಡು , ಅವ್ವೇ ಕುಕ್ಕರ್ ಡ್ ದೀಂಡ ೭/೮ ಸಿಟಿ ದೆಪ್ಪೊಡಾಪುಂಡು). ಕುಡುತ್ತ ಸಾರ್ ತಯಾರಾಯಿ ಬೊಕ್ಕ ಬೋಡು ಪಂಡ ಒಗ್ಗರಣೆ ಪಾಡೊಲಿ.
ಉಲ್ಲೇಕೊಲು
ವರ್ಗೊ:ತೆನಸ್
ಕ್ರೈಸ್ತೆರ್
ಯೇಸು ಕ್ರಿಸ್ತಡ್ದ್ ಸ್ಥಾಪನೆ ಅಯಿ ಧರ್ಮೊನು ಕ್ರೈಸ್ತಧರ್ಮ ಪನ್ಪೆರ್. ಈ ಧರ್ಮದ ಜನೊಕ್ಲೆನ್‍ ಕ್ರೈಸ್ತೆರ್ ಪಂಡ್ದ್ ಲೆಪ್ಪುವರ್. ಕ್ರೈಸ್ತ ಧರ್ಮೊದ ಕ್ರೈಸ್ತೆರೆಡ್ ರಡ್ಡ್ ವಿಧ ಉಂಡು. ಒಂಜನೆದವು ಪ್ರೊಟೆಸ್ಟಂಟ್‍ ಕ್ರೈಸ್ತೆರ್, ಬೊಕ್ಕೊಂಜಿ ಕೆಥೊಲಿಕ ಕ್ರೈಸ್ತೆರ್, ಮೊಕುಲೆಗ್‍ ಧರ್ಮಗ್ರಂಥ ಒಂಜೇ. ಆವು ಸತ್ಯವೇದ, ನೆಕ್ಕ್ ಬೈಬಲ್ ಪಂಡ್ದ್‍ಲಾ ಪನ್ಪೆರ್. ರಡ್ಡ್ ಧರ್ಮದಕಲೆಗ್‍ಲಾ ಧರ್ಮಗುರುನಗುಲು ಉಲ್ಲೆರ್‍. ಧರ್ಮಗುರುಕುಲ್‍ನಕುಲೆಗ್ ಕಲ್ಪರೆ ಬೇತೆ ಬೇತೆ ಗುರು ಮಠ ಉಂಡು. ತುಳುನಾಡ್‍ಡ್ ಪ್ರೊಟೆಸ್ಟಂಟ್ ಕ್ರೈಸ್ತೆರೆ ಧರ್ಮಗುರುಕ್ಕುಲು ಕಲ್ಪುನ ಶಾಲೆಗ್ ಕರ್ನಾಟಕ ತಿಯೊಲಾಜಿಕಲ್ ಕಾಲೇಜ್ ಪಂದ್ ಪನ್ಪೆರ್. ಅವು ಕುಡ್ಲದ ಬಲ್ಮಠಡ್ ಉಂಡು. ಕೆಥೋಲಿಕ್ ಧರ್ಮದಕ್ಲೆನ ಧರ್ಮಗುರುಕ್ಕುಲು ಕಲ್ಪುನ ಶಾಲೆಗ್ ಸೈಂಟ್ ಜೋಸೆಪ್ಸ್ ಸೆಮಿನೆರಿ ಪನ್ಪೆರ್. ಅವು ಕುಡ್ಲದ ವಲೆನ್ಸಿಯಾಡ್ ಉಂಡು. ಯೇಸು ಕ್ರಿಸ್ತನ್ ಆರಾಧನೆ ಮಲ್ಪುನಗಲೆಗ್ ಕ್ರೈಸ್ತೆರ್ ಪಂಡಲಾ ತುಳುನಾಡ್‌ಡ್ ಕೆಥೊಲಿಕ್ ಕ್ರೈಸ್ತೆರೆಗ್ ಕಿರಸನ್ ದಕುಲು ಬೊಕ್ಕ ಪ್ರೊಟೆಸ್ಟಂಟ್ ಕ್ರೈಸ್ತೆರೆಗ್ ಮಿಶನ್ ದಕುಲು ಪಂಡ್ದ್ ಪನ್ಪೆರ್.
ಕ್ರೈಸ್ತೆರೆ ಧರ್ಮಗ್ರಂಥ
ಕ್ರೈಸ್ತೆರೆ ಧರ್ಮಗ್ರಂಥ ಬೈಬಲ್. ನೆಕ್ಕ್ ಸತ್ಯವೇದ, ಪರಿಶುದ್ದ ಗ್ರಂಥ, ಪಂಡ್ದ್ ಲಾ ಪನ್ಪೆರ್. ಸತ್ಯವೇದೊಡು ರಡ್ಡ್ ವಿಭಾಗ ಉಂಡು. ಸುರುತ್ತವು ಪರ ಒಡಂಬಡಿಕೆ ಉಂದು ಯೇಸು ಕ್ರಿಸ್ತನ ಅವತಾರೊಡ್ದು ದುಂಬು ಬರೆತಿನವು. ನೆಟ್ಟ್ ಲೋಕದ ಸೃಷ್ಟಿ ಬೊಕ್ಕ ಯೇಸುನ ಅವತಾರೊನು ತೆರಿಪಾವುಂಡು. ನೆಕ್ಕ್ ರಡ್ಡ್ ಸಾರ ವರ್ಸೊಡ್ದು ದುಂಬು ಬರೆಯಿನವು. ಉಂದು ಇಬ್ರಿಯ (ಹೀಬ್ರೂ) ಬಾಸೆಡ್ ಸುರು ಬರೆಯಿನವು. ಬೊಕ್ಕ ಉಂದು ಜರ್ಮನ್, ಇಂಗ್ಲಿಷ್, ಹಿಂದಿ, ಮರಾಟಿ, ಕೊಂಕಣೀ, ತೆಲುಗು, ಕನ್ನಡ, ಇಂಚ ಮಾತ ಬಾಷೆಲೆಡ್ ತರ್ಜುಮೆ ಆದ್ ಬಳಕೆಡ್ ಉಂಡು. ರಡ್ಡನೇ ವಿಭಾಗೊಗು ಪೊಸ ಒಡಂಬಡಿಕೆ ಪನ್ಪೆರ್. ಉಂದು ಗ್ರೀಕ್ ಬಾಸೆಡ್ದ್ ತರ್ಜುಮೆ ಆಯಿನವು. ಉಂದೆನ್ ಯೇಸುನ ಶಿಷ್ಯೆರ್ ನಗುಲು ಬರೆತಿನಿ. ನೆಟ್ಟ್ ಯೇಸುನ ಪುಟ್ಟು, ಸಾವು, ಕಾರ್ನಿಕ, ಬೋಧನೆ, ಇಂಚ ಮಾತ ವಿಷಯೊಲು ಉಂಡು. ಉಂದು ಪ್ರಪಂಚದ ಮಾತಾ ಎಲ್ಲೆಲ್ಯ ಭಾಷೆಲೆಗ್ಲಾ ತರ್ಜುಮೆ ಆದುಂಡು. ತುಳುಕ್ಕುಲಾ ತರ್ಜುಮೆ ಆದ್ ನೆಕ್ಕ್ ಪೊಸ ಒಡಂಬಡಿಕೆ ಪಂಡ್ದ ಪುದರ್ ಇತ್ತ್‌ದ್ ಇತ್ತೆಲಾ ಬಳಕೆಡ್ ಉಂಡು.
ಉಲ್ಲೇಕೊ
ವರ್ಗೊ:ಧರ್ಮ
ಖಗೋಳ ಶಾಸ್ತ್ರ
ಖಗೋಳ ಶಾಸ್ತ್ರ ಪ೦ಡ ಭೂಮಿ ಬುಕ ವಾಯುಮ೦ಡಲನ್ ಬುಡ್ದ್ ಬೃಹ್ಮಾ೦ಡದ ಬೇತೆ ಮಾತ ವಿಷಯೊಲೆನ್ ತೂದ್, ಸ೦ಶೋಧನೆ ಮಲ್ಪುನ೦ಚಿನ ವಿಜ್ಞಾನದ. ಬೇತೆ ವಿಜ್ಞಾನದ ಪ್ರಕಾರದ೦ಚೆನೆ ಖಗೋಳ ಶಾಸ್ತ್ರೊಡ್ ಲಾ ಹವ್ಯಾಸಿಲು ಲಾ ಅಕ್ಲೆನ ಕೊಡುಗೆ ಕೊರೊಲಿ.
ಉಲ್ಲೇಕೊ
<References/>
ವರ್ಗೊ:ವಿಜ್ಞಾನ
ಕಂಡೊಲೆನ ಪುದರ್
ಬೆನ್ನಿ ಬೆನ್ಪುನ ಜಾಗೆಗ್ ಕಂಡ ಪನ್ಪೆರ್ ಕನ್ನಡೊಡು ನೆಕ್ಕ್ ಗದ್ದೆ ಇಂಗ್ಲಿಷ್‌ಡ್ Field ಪನ್ಪೆರ್. ಮಸ್ತ್ ಕೃಷಿ ಮಲ್ಪುನಕುಲು ಬೊಕ್ಕ ಮಸ್ತ್ ಕಂಡ ಉಪ್ಪುನಕುಲು ಕಂಡೊಲೆನ ಗುರ್ತ ಪತ್ಯೆರೆ ತನ್ಕುಲೆ ಕಂಡಲೊಗ್ ಬೇತೆ ಪುದರ್ ಲೆನ್ ದೀವೊಂದು ಗುರ್ತ ಮಲ್ತೊನುವೆರ್. ತಗ್ಗ್‌ಡ್ ಇಪ್ಪುನ ಕಂಡೊಗು ತಗ್ಗ್ ಕಂಡ, ಎತ್ತರದೆಕ್ಕ್ ಎತ್ತರ ಕಂಡ ಗುರಿಟ್ಟ್ ಇತ್ತಿನೆಕ್ಕ್ ಗುಂಡಿಕಂಡ ಇಜ್ಜಾಂಡ ಗುರಿಕಂಡ ಪಂಡ್ದ್ ಪನ್ಪೆರ್. ಕಂಡದ ಕೈತಲ್ ಮರೊಕ್ಕುಲು ಇತ್ತ್ಂಡ ಮರತ್ತ ಪುದರ್‌ದೊಟ್ಟಿಗೆ ಕಂಡನ್ ಸೇರಾದ್ ಪುದರ್ ದೀಪೆರ್. ಪ್ರತಿಯೊಂಜಿ ಕಂಡೊಗುಲಾ ಒಂಜೊಂಜಿ ಪುದರ್ ದೀಯೆರ್ಡಲಾ ಐಕೊಂಜಿ ಅರ್ಥ ಉಪ್ಪುಂಡು.
ಕರ್ನಾಟಕ ಮೊಬೈಲ್ ವನ್
ಡಿಸೆಂಬರ್,೦೮- ಪಹಣಿ, ಪಾಸ್ ಪೋರ್ಟ್ ಮತ್ತಿತೆರ ೬೩೨ ಸರ್ಕಾರಿ ಸೇವೆಲುನು ಬೊಕ್ಕ ೩೫೦೦ ಇತರೆ ಸೇವೆಲುನು ಸ್ಮಾರ್ಟ್ಫೋನಿಡ್ ಕೊರ್ಪುನ ಕರ್ನಾಟಕ ಮೊಬೈಲ್ ವನ್ ಸೇವೆನು ರಾಷ್ಟ್ರಪತಿ ಪ್ರಣವ್ ಮುಖರ್ಜಿ ಬೆಂಗಳೂರ್ಡ್ ಉದ್ಘಾಟನೆ ಮಲ್ತೆರ್.
ಕರ್ನಾಟಕ ಬ್ಯಾರಿ ಸಾಹಿತ್ಯ ಅಕಾಡೆಮಿ
ಕರ್ನಾಟಕ ಬ್ಯಾರಿ ಸಾಹಿತ್ಯ ಅಕಾಡೆಮಿ ಬಾಸೆ ಒರಿಪ್ಪಾಯರ, ಸಂಸ್ಕೃತಿನ್ ಬುಲೆಪಾಯೆರ ಅಕಾಡೆಮಿಲು ಅಗತ್ಯ ಆದ್ ಪುಟ್ಂಡ್. ಕರ್ನಾಟಕೊಡು ಬ್ಯಾರಿ ಬಾಸೆಗ್ ಒಂಜಿ ಅಕಾಡೆಮಿದ ಸ್ತಾನಮಾನೊ ತಿಕ್‍ದ್ಂಡ್. ಮಾನ್ಯತೆ ತಿಕ್ಂಡ್. ಕರ್ನಾಟಕೊದ ಕರಾವಳಿಡ್ ತುಲು ಮಲ್ಲ ಬಾಸೆ. ಅಯಿತೊಟ್ಟುಗೆ ಮುಸಲ್ಮಾನೆರ್ ಬ್ಯಾರಿ ಬಾಸೆ ಪಾತೆರುವೆರ್. ಕರ್ನಾಟಕೊದ ಕನ್ನಡ ಬಾಸೆದೊಟ್ಟುಗು ತುಳು, ಕೊಂಕಣಿ, ಕೊಡವ, ಅರೆಬಾಸೆಗ್ ಸರಕಾರೊ ಅಕಾಡೆಮಿ ಕೊರ್‍ದ್ ಮಾನ್ಯತೆ ಕೊರ್ತ್ಂಡ್. ಅಂಚನೆ ಉರ್ದು ಬಾಸೆಗ್‍ಕಾ ಅಕಾಡೆಮಿ ಉಂಡು.
ದುಡಿನಲಿಕೆ
ತುಳುನಾಡ್‍ದ ಮೇರೆರ್, ಮನ್ಸೆರ್, ಮಾಯಿಲೆರ್ ಬುಕ್ಕೊ ಕೊಡಗೆರೆಡ್ ನಲಿಪುನ ನಲಿಕೆ ಒಂದು ಕಾಲೊಗ್ ಸರಿಯಾತ್ ನಡಪಿ ನಲಿಕೆ ಅತ್ತ್. ಉಂದೆನ್ನ್ ವರ್ಸೊತೋ ಏಪೊಲ ನಲಿಪೊಲಿ.
ನಲಿಕೆದ ಕ್ರಮೊ
ಈ ನಲಿಕೆಗ್ ಕೆಲವು ಪೊರ್ತುಡು ಪಾಡ್ದನ ಅತ್ತ್೦ಡ ನೇಜಿದ ಕಬಿತೆಲೆನ್ ಪನ್ಪೆರ್. ಅವು ಪದ ಪನ್ಪಿನಕ್ಲೆನ ಅನುಭವದ ಮಿತ್ತ್ ಇಪ್ಪುಂಡು. ಕೆಲವು ಸಮಯೊಡು ನಿತ್ಯ ತೂಯಿನ ಸಂಗತಿಲೆನ್ ಪಾಟ್‌ತ ರೂಪೊಡು ನೈತ್‌ದ್ ಪಣ್‌ಪುನಲಾ ಉಂಡು. ಒಂಜಿ ಉದಾರ್ಮೆ ಕೊರ್ಪಿನಾಂಡ ರಾವೋ ರಾವು ಕೊರೊಂಗು ದುಡಿತ ದುನಿಪುತ ಬೊಟ್ಟುಗು ಕೇಣ್ಯರ ರಡ್ಡ್ ಕೆಬಿ ಯಾವಂದ್. ದುಡಿ ನಲಿಕೆದ ಪದೊಕುಲು ತುಳು ಬಾಸೆಗ್ ಮಾತ್ರ ಸೀಮಿತವಾದ್ ಇಜ್ಜಿ
ಛ
ಛ, ತುಳು ಅಕ್ಷರಮಾಲೆದ ಚ-ವರ್ಗೊದ ರಡ್ಡನೆದ ಅಕ್ಷರೊ. ಉಂದೊಂಜಿ ವ್ಯಂಜನ ಅಕ್ಷರೊ. ಒಂಜಿ ವೃತ್ತೊನು ಒಂಜಿ ಲಂಬರೇಖೆಡ್ದ್ ಅರ್ದೊ ಮಾಲ್ತಿನಂಚ ತೂಪುನ ರೂಪೊನೇ ಅಶೋಕನ ಬ್ರಾಹ್ಮೀಲಿಪಿದ ಶಾಸನೊಲೆಡ್ ತೋಜಿದ್‌ಬರ್ಪುಂಡು. ಶಾತವಾಹನೆರೆ ಕಾಲೊಡು ಈ ರಡ್ಡ್ ಅರ್ದೊ ವೃತ್ತೊಲು ಎಲ್ಯ ರಡ್ಡ್ ವೃತ್ತೊಲಾದ್ ಪರಿವರ್ತನೆ ಆಪುಂಡು.
ವೈಜ್ಞಾನಿಕ ವಿವರೊ
ಘೋಷ ತಾಲವ್ಯ ಸ್ಪರ್ಶ ಮಹಾಪ್ರಾಣ ಧ್ವನಿ ಆದುಂಡು.
ದೃಷ್ಟಿ ಧಾಮೀ (ನಟಿ)
ದೃಷ್ಟಿ ಧಾಮೀ ಒರ್ತಿ ಭಾರತೀಯ ನಟಿ, ರೂಪದರ್ಶಿ ಬುಕ್ಕ ನರ್ತಕಿ. ಮೇರ್ ಸುರೂಕ್ 'ದಿಲ್ ಮಿಲ್ ಗಯೇ' ದಾರವಾಹಿಡ್ ಮುಸ್ಕಾನ್ ಪನ್ಪಿನ ಪಾತ್ರೊಡ್ ನಟನೆ ಮಲ್ದೆರ್. ಅವೆರ್ದ್ ಬೊಕ್ಕ ಮೇರ್ ಗೀತ್-ಹುಯಿ ಸಬ್ಸೇ ಪರಾಯಿ ದಾರವಾಹಿಡ್ ಗೀತ್ ಪನ್ಪಿನ ಪ್ರಮುಕ ಪಾತ್ರೊಡ್ ನಟನೆ ಮಲ್ತೆರ್. ಅವ್ ಅತ್ತಂದೆ ಮದುಬಾಲಾ-ಏಕ್ ಇಷ್ಕ್ ಏಕ್ ಜುನೂನ್, ಏಕ್ ಥಾ ರಾಜ ಏಕ್ ಥಿ ರಾಣಿ, ಪರ್ದೇಸ್ ಮೇ ಹೇ ಮೇರಾ ದಿಲ್ ಬುಕ್ಕ ಸಿಲ್ಸಿಲಾ ಬದಲ್ತೇ ರಿಶ್ತೋಂ ಕಾ, ಪರ್ದೇಸ್ ಮೆ ಹೆ‌ ಮೇರ ದಿಲ್ ದಾರವಾಹಿಲೆಡ್ ಪ್ರಮುಕ ಪಾತ್ರೊಲೆಡ್ ಅಬಿನಯ ಮಲ್ದೆರ್.
ಉಲ್ಲೇಕೊಲು
ವರ್ಗೊ:ಪೊಂಜೊವುಲು
ವಜ್ರ
ವಜ್ರ (Diamond) ನವ ರತ್ನೊಲೆಡ್ ಅಗ್ರಸ್ಥಾನೊಡು ಉಪ್ಪುನ ಬಿಲೆಬಾಳುನ ಕನಿಜೊ ಪಂಡ ಮಣಿ ರತ್ನ. ರಾಸಾಯನಿಕ ಸಂಘಟನೆಡ್ ವಜ್ರ ಬೊಕ್ಕ ಮಜ್ಜಿ (ಇಂಗಾಲ, ಕಾರ್ಬನ್, Carbon)ಒಂಜೇ. ಭೂಮಿದ ಉಲಾಯಿ ಮಜ್ಜಿ ಅತಿ ಹೆಚ್ಚಿನ ಒತ್ತಡ ಬೊಕ್ಕ ಉಷ್ಣತೆಗ್ ಗುರಿಯಾಂಡ ವಜ್ರ ಉತ್ಪತ್ತಿ ಆಪುಂಡು. ಕಾರ್ಬನ್ (ಮಜ್ಜಿ)ದ ಕಣಕುಲು ಒತ್ತಡೊಗು ಗುರಿಯಾದ್ ವಜ್ರ ಆನಗ ಚಚೌಕ (cubic) ರೂಪದ ಅಷ್ಟಮುಖಿ (Octahedral)ಪಟಿಕೊಲೆದ ರೂಪ ಗೆತೊನುಂಡು. ಅಂಚಾದ್ ಮಜ್ಜಿಲಾ ವಜ್ರಲಾ, ಕಾರ್ಬನ್ ಮೂಲವಸ್ತುದ ರಡ್ಡ್ ಬಗೆತ ಬಹುರೂಪಿಲು (allotropes) ಇಂದ್ ಪರಿಗಣನೆ ಮಲ್ಪುವೆರ್.
ನಮ್ಮ ದೇಸೊದ ಜನಕುಲೆಗ್ ಚರಿತ್ರೆಡ್ ಸುಮಾರಾದ್ 3,000 ವರ್ಷೊಲೆನ ಪಿರಾಕುಡು ಇಜ್ಜಿಂಡ ಅಯಿಡುದು ದುಂಬೆ ವಜ್ರೊಲೆನ ಪರಿಚಯ ಬೊಕ್ಕ ಬಳಕೆ ಇತ್ತ್ಂಡ್ ಇಂದ್ ಪಣ್ಪೆರ್. ಉದರ್ಮೆಗ್, ವಜ್ರಕರೂರು ಇನ್ಪಿನ ಪ್ರಾಚೀನ ಊರುದ ಪುದರೆ ವಜ್ರ ತಿಕ್ಕುನ ಊರು ಇಂದ್ ತೆರಿಪಾವುಂಡು. ಚರಿತ್ರೆದ ಕಾಲೊಡು ಗೋಲ್ಕೊಂಡ ಇನ್ಪಿನ ಊರುಡು ಸಂಗ್ರಹವಾಯಿನ ಒಂಜಿ ಮಲ್ಲ ಗಾತ್ರದ ವಜ್ರೊಗು ಕೊಹಿನೂರು ಇನ್ಪಿನ ಪುದರ್ ಕೊರುದು, ಆ ವಜ್ರ ಗೋಲ್ಕೊಂಡ ಸುಲ್ತಾನೆರನ ಆಳ್ವಿಕೆದ ಕಾಲೊಡು ಇಡೀ ಜಗತ್ತಡು ಪ್ರಖ್ಯಾತಿಯಾದ್ ಲಡಾಯಿಲೆಗ್ ಕಾರಣ ವಾತಿನೆನ್ ಚರಿತ್ರೆದ ಪುಟೊಕುಲೆಡ್ ಓದೊಲಿ.
ವಜ್ರದ ತೂಕ: ಕ್ಯಾರೆಟ್
ವಜ್ರೊದ ಪರೆಲುಲೆನ ಗುಣ ಲಚ್ಚಣೊಲು ಅತ್ತಾಂದೆ ಅಯಿಕುಲೆನ ತೂಕೊದ ಮಿತ್ತ್ ಬಿಲೆ ಕಟ್ಟುವೆರ್. ಉಂದೆಕ್ ಕ್ಯಾರೆಟ್ ಇನ್ಪಿನ ಒಂಜಿ ಮಾನೊನು ಬಳಕೆ ಮಲ್ಪುವೆರ್. ಒಂಜಿ ಕ್ಯಾರೆಟ್ ವಜ್ರ ಇನ್ನಗ 200 ಮಿಲಿ ಗ್ರಾಂ ತೂಕೊಗು ಸಮ ಆಪುಂಡು. ಇನ್ನಗ 5 ಕ್ಯಾರೆಟ್‍ದ ಒಂಜಿ ವಜ್ರ 1 ಗ್ರಾಂ ತೂಕ ಆಪುಂಡು. 5,000 ಕ್ಯಾರಟ್ ತೂಕದ ವಜ್ರೊಲೆನ್ ಒಟ್ಟು ಸೇರಾಂಡ ಒಂಜಿ ಕಿಲೊ ತೂಕ ಆಪುಂಡು.
೧. ಕಿಂಬರ್ಲೈಟ್ ಶಿಲೆತ ವಜ್ರೊಲು
ಸಾಮಾನ್ಯ ವಾದ್ "ಕಿಂಬರ್ಲೈಟ್" (kimberlite ) ಇನ್ಪಿನ ಒಂಜಿ ವಿಶೇಷ ವಾಯಿನ ಶಿಲೆಟ್ ವಜ್ರ ನಿಕ್ಷೇಪೊಲು ತಿಕ್ಕುನ ಉಂಡು. ಈ ಕಿಂಬರ್ಲೈಟ್ ಇನ್ಪಿನ ಶಿಲೆ ಅತಿ-ಮೇಫಿಕ್ ( ultramafic ) ನಮೂನೆಗ್ ಸೇರ್ದಿನ ಆದಿತ್ತ್ ದ್ ನಳಿಕೆಲೆನ (pipes ) ರೂಪೊಡು ಭೂಮಿಡ್ ತಿಕ್ಕುಂಡು. ಕಿಂಬರ್ಲೈಟ್ ಶಿಲೆತ ನಳಿಕೆಲು ಭೂಮಿದ ಉಲಾಯಿ ೧೦೦- ೧೫೦ ಕಿಲೊಮೀಟರ್ ಗಾಂತುಡು ರೂಪ ಪಡೆವೊನುವಾ. ಇಂಚಿನ ಗಾಂತುಡು (depth) ಭೂಮಿದ ಉಲಾಯಿ ದಿಂಜ ಹೆಚ್ಚಿನ ಪ್ರಮಾಣೊದ ಉಷ್ಣಮಾನ ಬೊಕ ಒತ್ತಡ ಉಪ್ಪುನ ಕಾರಣ ಶಿಲಾದ್ರವ್ಯೊಡು ಉಪ್ಪುನ ಇಂಗಾಲ (ಕಾರ್ಬನ್) ದ ಅಂಶೊಲು ವಜ್ರದ ರೂಪು ಪಡೆವೊನುವಾ. ದಕ್ಷಿಣ ಆಪ್ರಿಕಾದ ಕಿಂಬರ್ಲಿ ಇನ್ಪಿನ ಊರುಡು ಮಲ್ಲ ಪ್ರಮಾಣೊಡು ವಜ್ರದ ನಿಕ್ಷೇಪೊಲು ಗಣಿಗಾರಿಕೆ ಆವೊಂದು ಉಲ್ಲ. ಈ ಊರುದ ವಜ್ರ ತಿಕ್ಕುನ ಶಿಲೆಕು ಭೂವಿಜ್ಞಾನಿಲು  ಕಿಂಬರ್ಲೈಟ್ ಇನ್ಪಿನ ಪುದರ್ ಕೊರ್ತೆರ್. ವಜ್ರದ ನಿಕ್ಷೇಪೊಲೆಡ್ ವಜ್ರ ಏತ್ ಅಪರೂಪ ಇನ್ನಗ, ಜಗತ್ತ್‌ದ ಮಲ್ಲ ಮಲ್ಲ ವಜ್ರದ ಗಣಿಕುಲೆಡ್ ಒಂಜಿ ಟನ್ ವಜ್ರಯುಕ್ತ  ಶಿಲೆನ್ ಸಂಗ್ರಹ ಮಲ್ತ್ ದ್  ಪೊಡಿ ಮಲ್ತ್ಂಡ ಸರಾಸರಿ 1 - 3  ಕ್ಯಾರಟ್ ದಾತ್ ವಜ್ರದ ಪರೆಲುಲು ತಿಕ್ಕುಂಡು.
೨. ತುದೆತ ಪೊಯ್ಯೆದ ವಜ್ರೊಲು
ವಜ್ರದ ಪರೆಲುಲು ಇಪ್ಪುನ ಶಿಲೆಕುಲು ಬದಲಾಪಿನ ಪರಿಸರದ ದೆಸೆಟ್ ಶಿಥಿಲವಾದ್ ಪುಡಾದ್ ಕಿನ್ಯ ಕಿನ್ಯ ಕಣೊಕುಲಾದ್ ಪರಪುನ ತುದೆಕುಲೆನ ನೀರ್ದ ಒಟ್ಟುಗು ಪರತೊಂದು ಪೋದ್ ಅಯಿಕುಲೆಡ್ ಗಟ್ಟಿಗುಣತ ವಜ್ರದ ಕಣೊಕುಲು ತುದೆತ ಅಡಿಟ್ ಪೊಯ್ಯೆದೊಟ್ಟುಗು ಶೇಖರವಾಪಿನ ಉಂಡು. ಜಗತ್ತ್‌ದ ದಿಂಜ ಕಡೆಟ್ ಇಂಚಿನ ಪರಪುನ ನೀರ್ದ (alluvial diamond) ನಿಕ್ಷೇಪೊಲು ವಜ್ರದ ಪರೆಲುಲೆನ್ ಕೊರೊಂದುಲ್ಲಾ.
ಜಗತ್ತುಡು ವಜ್ರದ ಮಲ್ಲ ಗಣಿಕುಲು
೨೦೧೬ ವರ್ಷೊಡು ದಿಂಜ ವಜ್ರ ಉತ್ಪಾದನೆ ಮಲ್ತಿನ ಜಗತ್ತುದ ೧೦ ಮಲ್ಲ ವಜ್ರದ ಗಣಿಕುಲೆನ ಪಟ್ಟಿ ಈ ತಿರ್ತು ಕೊರ್ತುಂಡು:
೧. ಜ್ವಾನೆಂಗ್, ಬೋಟ್ಸ್ ವಾನ. ಉತ್ಪಾದನೆ ೧೧.೯ ಮಿಲಿಯನ್ ಕ್ಯಾರಟುಲು
೨.ಜುಬಿಲಿ,ಯುಕುಟಿಯಾ,ರಶಿಯಾ, ಉತ್ಪಾದನೆ ೯.೨ ಮಿಲಿಯನ್ ಕ್ಯಾರೆಟುಲು
೩.ಇಂಟರ್ನ್ಯಾಶನಲ್, ರಶಿಯಾ, ಉತ್ಪಾದನೆ ೩.೯ ಮಿಲಿಯನ್ ಕ್ಯಾರೆಟುಲು
೪.ಒರಪಾ,ಬೋಟ್ಸ್ ವಾನ, ಉತ್ಪಾದನೆ ೭.೯ ಮಿಲಿಯನ್ ಕ್ಯಾರೆಟುಲು
೫.ದೇಬ್ ಮೆರೈನ್,ನಮಿಬಿಯಾ, ಉತ್ಪಾದನೆ ೧.೧೭ ಮಿಲಿಯನ್ ಕ್ಯಾರೆಟುಲು
೬.ಕಟೋಕ, ಅಂಗೋಲಾ,ಉತ್ಪಾದನೆ ೬.೭ ಮಿಲಿಯನ್ ಕ್ಯಾರೆಟುಲು
೮.ಡಿಯಾವಿಕ್, ಕೆನಡಾ ಉತ್ಪಾದನೆ ೬.೬ ಮಿಲಿಯನ್ ಕ್ಯಾರೆಟುಲು
೧೦.ಮಿರ್, ರಶಿಯಾ: ಉತ್ಪಾದನೆ ೩.೨ ಮಿಲಿಯನ್ ಕ್ಯಾರೆಟುಲು
ಹಾಲಿ ವಜ್ರದ ಗಣಿಕುಲು
ಇತ್ತೆ ಭಾರತೊಡು (1) ಕೊಲ್ಲೂರು (ಗುಂಟೂರು ಜಿಲ್ಲೆ, ಆಂದ್ರಪ್ರದೇಶ)  ಬೊಕ (2) ಪನ್ನಾ (ಮಧ್ಯಪ್ರದೇಶ)-  ಇನ್ಪಿನ ರಡ್ಡ್ ಕಡೆಟ್ ವಜ್ರದ ಗಣಿಕುಲು ಚಾಲ್ತಿಡು ಉಲ್ಲಾ. ಗುಜರಾತ್ ರಾಜ್ಯದ ಸೂರತ್ ನಗರೊಡು ವಜ್ರ ಕತ್ತೆರುನ ರೂಪೊ ಕೊರ್ಪಿನ ಮಲ್ಲ ಪ್ರಮಾಣದ ಉದ್ದಿಮೆ ನಡತೊಂದು ಉಂಡು.ವಜ್ರದ ಉದ್ದಿಮೆಗ್ ಬೋಡಾಯಿನ ಹೆಚ್ಚಿನ ವಜ್ರೊಲೆನ್ ಬೇತೆ ದೇಶೊಲೆಡ್ದ್ ಆಮದು ಮಲ್ತೊಂದು ಉಲ್ಲೆರ್.
ಚರಿತ್ರೆದ ವಜ್ರದ ಗಣಿಕುಲು
ಪದಿನಾಜನೆ ಶತಮಾನೊಡು ಆಂಧ್ರೊಡು  ಗೋಲ್ಕೊಂಡ ಸುಲ್ತಾನೆರ್ ಆಳಿಯೊಂದು ಉಪ್ಪುನಗ ಗೋಲ್ಕೊಂಡಾ  ಒಂಜಿ ವಿಶ್ವ  ಪ್ರಸಿದ್ಧ  ವಜ್ರೊಲೆನ್ ಕತ್ತೆರ್ದ್  ಪೊರ್ಲುದ ರೂಪು ಕೊರ್ಪಿನ ಕೇಂದ್ರ ಆದಿತ್ತ್ಂಡ್. ಗೋಲ್ಕೊಂಡಾ ಊರುದ ಕೈತಲ್ಡ್ ಅಮರಗಿರಿ (ಕೊಲ್ಲಾಪುರ, ಮೆಹಬೂಬನಗರ ಜಿಲ್ಲೆ); ವಜ್ರಕರೂರು (ಅನಂತಪುರ ಜಿಲ್ಲೆ)  ಬೊಕ ಕಲ್ಲೂರು (ಗುಂಟೂರು ಜಿಲ್ಲೆ) ಊರುಲೆಡ್ ವಜ್ರದ ಗಣಿಕುಲು ಇತ್ತಾ. ಗೋಲ್ಕೊಂಡ ಪ್ರದೇಶೊಡು ಉತ್ಪತ್ತಿಯಾಯಿನ ಕೆಲವು ಮುಖ್ಯವಾಯಿನ ವಜ್ರೊಲೆನ ಪಟ್ಟಿ ಈ ತಿರ್ತು ಕೊರ್ತುಂಡು:
ಕೃತಕ ವಜ್ರ
Diamond blade very macro.jpg) ಇಂದ್ ಪಣ್ಪೆರ್. ಕೃತಕ ವಜ್ರ ಉತ್ಪಾದನೆಡ್ ನಾಲ್ ಬಗೆತ ವಿಧಾನೊಲು ಚಾಲ್ತಿಡ್ ಉಂಡು.
1.ದಿಂಜ ಉಷ್ಣ ಬೊಕ ದಿಂಜ ಒತ್ತಡದ ಪರಿಸ್ಥಿತಿಡ್ ಕೃತಕ ವಜ್ರ ಉತ್ಪಾದನೆ. ಇಂಚಿನೆಕ್ HPHT Diamond ಇನ್ಪಿನ ಪುದರುಂಡು. HPHT ಇನ್ನಗ ದಿಂಜ ಉಷ್ಣ - ದಿಂಜ ಒತ್ತಡ (High Pressure-High Temperature) ವಿಧಾನ.
2.ರಾಸಾಯನಿಕ ಆವಿ ನಿಕ್ಷೇಪ ( Chemical Vapor Method) ವಿಧಾನೊಡು ವಜ್ರದ ತೆಲುಪುದ ಪದರೊಲೆನ್ ಉತ್ಪತ್ತಿ ಮಲ್ಪರೆ ಆಪುಂಡು.(ಅರೆವಾಹಕವಾದ್ ಬಳಕೆ ಮಲ್ಪರೆ).
3.ಇಂಗಾಲಯುಕ್ತ ಸ್ಪೋಟಕ ವಸ್ತುಲೆನ್ ಸ್ಪೋಟ ಮಲ್ಪುನ ವಿಧಾನೊಡು ವಜ್ರದ ಕಿನ್ಯ ಕಣಕುಲೆನ್ ಉತ್ಪತ್ತಿ ಮಲ್ಪರೆ ಆಪುಂಡು.
4. ಇಂಗಾಲಯುಕ್ತ ಗ್ರಾಫೈಟ್ ಕನಿಜೊನು ಶಬ್ಧಾತೀತ (ultrasound ) ತರಂಗೊಲೆಗ್ ಗುರಿ ಮಲ್ತ್ ದ್ ಕೃತಕ ವಜ್ರ ಮಲ್ಪರೆ ಸಾಧ್ಯವುಂಡು.
ಶುದ್ಧರೂಪೊದ ಕೃತಕ ವಜ್ರೊಲೆನ್ ಉಷ್ಣವಾಹಕೊ (thermal conductor) ಲಾದ್ ಉಪಯೋಗ ಮಲ್ಪುವೆರ್. ಕೃತಕ ವಜ್ರೊಲು ಉಷ್ನವಾಹಕೊಲಾದ್ ತಾಮ್ರೊಡುದು 7.5 ಪಾಲ್ ಹೆಚ್ಚ ಉಷ್ಣವಾಹಕ ಸಾಮರ್ತ್ಯ ತೋಜಾವಾ ಇಂದ್ ಪಣ್ಪೆರ್. ನಿಸರ್ಗದ ವಜ್ರೊಲು  ಸಾಮಾನ್ಯವಾದ್ ಅಶುದ್ಧ  ರಾಸಾಯನಿಕ ಸಂಘಟನೆದ  ಕಾರಣ  ಕೃತಕ ವಜ್ರೊಲೆನಾತ್ ಎಡ್ಡೆಂತಿನ  ಉಷ್ನವಾಹಕೊಲಾಪುಜ.
ಔದ್ಯಮಿಕ ವಜ್ರ
ಆಲಂಕಾರ - ಆಭರಣೊಲೆಗ್ ಬಳಕೆಯಾವಂದಿನ ಪೊರ್ಲು ದಾಂತಿನ ನಿಸರ್ಗದ ವಜ್ರೊಲೆನ್ ಉದ್ಯಮೊಲೆಡ್ ಬಳಕೆ ಮಲ್ಲುವೆರ್. ಇಂಚಿನ ವಜ್ರೊಲೆಗ್ ಔದ್ಯಮಿಕ ವಜ್ರೊಲು (industrial diamonds) ಇಂದ್ ಪುದರ್. ಮಣಿ ರತ್ನೊಲೆಗನ್ ಅಲಂಕಾರದ ಬಳಕೆಗ್ ಕತ್ತೆರ್ದ್ ವಿಶಿಷ್ಟ ರೂಪು ಕೊರಿಯೆರೆ ಕೆಲವು ಕೀಳು ಜಾತಿದ ಇನ್ನಗ ಪೊರ್ಲುದಾಂತಿನ ಆಂಡ ಗಟ್ಟಿಯಾದುಪ್ಪುನ ವಜ್ರಜಾತಿಲೆನ್ ಉಪಯೋಗ ಮಲ್ಲುವೆರ್. ಇಂಚಿನ ವಜ್ರೊಲೆಗ್ ಬೋರ್ಟ್ (bort) ಬೊಕ್ಕ ಕಾರ್ಬೊನೆಡೊ (carbonado: ಕಪ್ಪು ವಜ್ರ) ಇಂದ್ ಪಣ್ಪೆರ್.
ಕೃತಕ ವಜ್ರೊಲುಲಾ ಬೇತೆ ಬೇತೆ ಔದ್ಯಮಿಕ ಕ್ಷೇತ್ರೊಡು ದಿಂಜ ಬಳಕೆ ಯಾಪುಂಡು.
ಉಲ್ಲೇಕೊ
1. https://en.wikipedia.org/wiki/Diamond
2.http://www.mining.com/top-producing-diamond-mines-2016/
ವರ್ಗೊ:ಭೂವಿಜ್ಞಾನ ವರ್ಗೊ:ಕನಿಜೊಲು ವರ್ಗೊ:ಮಣಿರತ್ನೊಲು ವರ್ಗೊ:ರತ್ನವಿಜ್ಞಾನ
ಗಂಜಿಗಟ್ಟೆ
ಗಂಜಿಗಟ್ಟೆ (ಗಂಜಿ+ಕಟ್ಟೆ=ಗಂಜಿಗಟ್ಟೆ) ಕರ್ನಾಟಕ ರಾಜ್ಯಡ್ ಚಿತ್ರದುರ್ಗದ ಜಿಲ್ಲೆಡ್ ಹೊಳಲ್ಕೆರೆ ತಾಲೂಕ್ಡ್ ಒಂಜಿ ಗ್ರಾಮೊ. ಗಂಜಿಕಟ್ಟೊದ ಜನಸಂಕ್ಯ ಸುಮಾರ್ ೩೦೦೦. ಚಿತ್ರದುರ್ಗ ಜಿಲ್ಲೆ ಕರ್ನಾಟಕ ರಾಜ್ಯಡ್ ಭಾರತ ದೇಶ ಪಿನ್ ೫೭೭೫೮೧.
ಸೇರುನ ಸಾದಿ :ಬಸ್ ಮಾರ್ಗೊ:ಚಿತ್ರದುರ್ಗರ್ದ್: ಚಿತ್ರದುರ್ಗ - ಸಾಸಲು - ಬೆನ್ನೂರ್ - ಸುಳೆಕೆರೆ - ಹೊನ್ನಾಳಿ - ಶಿವಮೊಗ್ಗ ಸಾದಿರ್ದ್ ಚಿತ್ರದುರ್ಗರ್ದ್ ೩೮ ಕಿಲೋಮೀಟರ್ ಪೋಂಡ ಮುತ್ತುಗದೂರು ಗ್ರಾಮೊ ಎತ್ತುವೇರ್. ಅಲ್ಪರ್ದ್ ಒಂಜಿ ಕಿ ಮೀ ಕಛ್ಧಾ ರಸ್ತೇದ ಸಾದಿ. ಇಜೀಂಡ ದಾವಣಗೆರೆರ್ದ್: ದಾವಣಗೆರೆ - ಹೊಳಲ್ಕೆರೆ - ಹೊಸದುರ್ಗ ಮಾರ್ಗೊ. ದಾವಣಗೆರೆರ್ದ ೩೮ ಕಿ ಮೀ ಪೋಂಡ ಅಂದನೂರು ಕ್ರಾಸ್ ಬಸ್ ನಿಲ್ದಾಣಡ್ ಎತ್ತುವೇರ್. ಅಲ್ಪರ್ದ ಒಂಜಿ ಕಿ ಮೀ ಟಾರ್ ರಸ್ತೇಡ್ದ ಸಾದಿ. ರೈಲ್ ಮಾರ್ಗೊ: ಬೆಂಗಳೂರ್‌ರ್ದ್ ದಾವಣಗೆರೆ ಮಾರ್ಗೋರ್ದ ಸ್ಟೇಶನ್ (ದಾವಣಗೆರೆರ್ದ ೩೮ ಕಿ ಮೀಟರ್‌ರ್ದ್ ೩ ಕಿ ಮೀ)
ಅಲ್ಪದ ವಿಶೇಷಣೆ ಪಂಡ ಜನಕುಲು ಪೂರ ಹಿಂದೂ ಧರ್ಮದಕುಲು. ಕೋರಿಳು ಉಂದು ಊರುಡು ಇಜ್ಜಿ ಪಂದ್ ಪನುವೇರ್.
ದಡ್ಡಲ್ ಮರ
thumb ದಡ್ಡಲ್ ಉಂದು ಒಂಜಿ ಕಾಡ್ ಮರ. ಕರ್ನಾಟಕದ ಮಾತಾ ಭಾಗೊಡ್ಲಾ ಉಂದು ಬುಳೆವುಂಡು.
ಬೇತೆ ಪುದರ್
ದಡ್ಡಲ್ ಮರನ್ ಕನ್ನಡೊಡ್ ದಡ್ಡಲಮರ, ಕವಲ್ ಕಾಯಿ, ಕೌಲ್ ಮರ, ಕವಲುಮರ ಪನ್ಪೆರ್. ಇಂಗ್ಲಿಷ್ ಡ್ Careya arborea ಪಂದ್ ಪುದರ್. ಉಂದು Lecythidaceae ಕುಟುಂಬೊಗು ಸೇರ್ದಿನವು. 15ಮೀಟರ್ದ್ -45 ಅಡಿ ಮಲ್ಲ ಮುಟ್ಟ ಬುಳೆವುನ ಈ ಮರ ಕಾಡ್ ಅತ್ತಂದೆ ಬಯಲ್ ಪ್ರದೇಸೊಡ್ಲಾ ಬುಳೆವು೦ಡು. thumb
ಮರ್ದ್
ಈ ಮರತ್ತ ಚಿಗುರುನ್ ಸೇರ್ಸಾದ್ ಎಲ್ಯ ಜೋಕ್ಲೆಗ್ ಕಸಾಯ ಮಲ್ತ್ ಕೊರ್ಪೆರ್. ಬೇತೆ ಕೆಲವು ದೈತ್ತ ಕೊಡಿನ್ ಇರೆಕ್ ದಡ್ಡಲ್ ಸುತ್ತುದು ಗೆಂಡೊಡು ಪಾಡ್ದ್ ಕೊಡಿಕ್ಲೆನ ಸೀತ ಮಾಜದ್ ಜೋಕುಲೆಗ್ ಗುದ್ದುದು ರಸೊಟ್ಟು ಕನೆರ್ ಮರ್ದ್ ಕೊರ್ಪೆರ್. ಮರತ್ತ ಚೋಲಿ (ನಾರ್) ದ ರಸ ದೆತ್ತುದು ಗಾಯೋಗ್ ಪಾಡುವೆರ್. ಬೆಚ್ಚ ನೀರ್ ಬೂರುಂಡ, ಸೂ ತಾಗುಂಡ ಈ ಎಣ್ಣೆನ್ ಪಾಡುವೆರ್. ಅಪಗ ಗಾಯದ ಕಲೆ ಒರಿಯುಜಿ.
ಕಾಯಿ
ಈ ದಡ್ಡಲ್ ಮರಟ್ ತೂವರೆ ಸೋಕು ಉಪ್ಪುನ ಕಾಯಿ ಆಪುಂಡು. ಉಂದು ತೂವರೆ ಕ್ರಿಕೆಟ್ ಗೊಬ್ಬುನ ಚೆಂಡ್ ದ ಲೆಕ ತೋಜುಂಡು. ಈ ಕಾಯಿನ್, ಕುಂಡಚ್ಚೆ, ಬೆರುತಂಚಿನ ಕಾಡ್ ಮುರ್ಗೊಲು ತಿನ್ಪ.
ಉಲ್ಲೇಕೊ
ವರ್ಗೊ:ಮರೊಕುಲ್ ವರ್ಗೊ:ಮರಕುಲು
ಕಂಚಡ್ಪೆ
ಕಂಚಡ್ಪೆ ಪಂಡ ಬಾರ್ ಎಡ್ಡ್‌ದ್ ಆಯಿ ಬೊಕ್ಕ ಅರಿನ್ ಕಂಚಡ್ಪೆಡ್ ಪಾಡ್‍ದ್ ಗಾಲಿಪುವೆರ್. ಅಪಗ ತೌಡು ತಿರ್ತ್ ಬೂರುಂಡು ಅರಿ ಕಂಚಡ್ಪೇ ಒರಿಯುಂಡು. ಅರಿ, ತೌಡು, ಉಮಿನ್ ಬೇತೆ ಬೇತೆ ಮಲ್ಪೆರೆ ಉಪ್ಪುನಂಚಿನ ಒಂಜಿ ಸಾಧನೊ. ಕೆಲವು ಸರ್ತಿ ತೌಡುನು, ಉಮಿನ್ ಅತ್ಂಡ ಕೆಲವು ದಾನ್ಯೊನು ದಲಿಪುರೆ/ಗಾಲಿಪುಯೆರೆ ಕಂಚಡ್ಪೆನ್ ಗಲಸುವೆರ್. ಕಂಚಡ್ಪೆ ಮುಖ್ಯವಾದ್ ಕೃಷಿಕ್ಕ್ ಗಲಸುನ ಒಂಜಿ ಸಾದನ. ಕೃಷಿ ಪಂಡ ಕಂಡೊಡು ಬುಲೆಪುನ ಬಾರ್. ಅಯಿನ್ ಎಡ್ತ್‌ದ್ ದಲಿಪೆರೆ ಕಂಚಡ್ಪೆನ್ ಗಲಸೊಂದು ಇತ್ತೆರ್.
ಮಲ್ಪುನ ವಿಧಾನ
ಕಾಡ್‍ಡ್ ಇತ್ತಿ ಬಲ್ಲ್‌ನ್ ಅತ್ತ್ಂಡ ಬೆತ್ತನ್ ಕನತ್‍ದ್ ಪೊರ್ಲುಡೆ ಚಿಗ್‍ರ್ತ್‍ದ್ ಬಲ್ಲ್ ಮಲ್ಲ್‌ದ್ ಅಯಿನ್ ಮೊಡೆದ್ ಕಂಚಡ್ಪೆ ಮಲ್ಪುವೆರ್. ಇನಿ ಕಂಡ ಕಮ್ಮಿ ಆಂಡ್ ಕಂಚಡ್ಪೆ ಕುಂಬು ಆಂಡ್. ಮಿಶನರಿಲು ಬತ್ತ್ಂಡ್ ಕಂಚಡ್ಪೆ ಮೂಲೆಗ್ ಬೂರ್ಂಡ್.
ಉಲ್ಲೇಕೊ
ವರ್ಗೊ:ತುಲುವೆರೆ ಸೊತ್ತುಲು
ನೋಕಟೆ
thumb|ನೋಕಟೆ ಕಾಯಿ ನೋಕಟೆ ಪಂಡ ಕಾಡ್ ಬೂರು. ಬೇತೆ ಮಲ್ಲ ಮಲ್ಲ ಮರನ್ ಸುತ್ತೊಂದು ಉಂದು ಬಾರಿ ಮಲ್ಲ ಆದ್ ಬುಲೆವುಂಡು.
ಬೇತೆ ಪುದರ್
thumb|ನೋಕಟೆ ಬೂರು ನೋಕಟೆ ಬೂರುನು ಕನ್ನಡೊಡು ನೋಕಟೆ ಬಳ್ಳಿ ಪಂದ್ ಪುದರುಂಡು. ಇಂಗ್ಲಿಷ್ ಡ್ Gnetum ಪಂದ್ ಲೆಪ್ಪುವೆರ್. ಉಂದು Gnetaceae ಕುಟುಂಬೊಗು ಸೇರ್ದಿನ ಬೂರು.
ಕಾಯಿ
ನೋಕಟೆ ಬೂರುಡು ಎಲ್ಯೆಲ್ಯ ಕಾಯಿ ಆಪುಂಡು. ಉಂದೆಕ್ ನೋಕಟೆ ಕಾಯಿ ಪಂದ್ ಪನ್ಪೆರ್. ಈ ಕಾಯಿನ್ ಪಕ್ಕಿಲು, ಮಂಗೆರ್ಲು, ಬೆರು, ಕುಂಡಚ್ಚನಂಚಿನ ಕಾಡ್ ಪ್ರಾಣಿಲು ತಿನ್ಪ.
ಮರ್ದ್
ನೋಕಟೆ ಕಾಯಿಡ್ ಮರ್ದ್ ದ ಅಂಶೊಲು ಉಂಡು. ದುಂಬುದ ಕಾಲೊಡು ಈ ಕಾಯಿನ್ ನುಂಗಾದ್ ಬೆಯ್ಪಾದ್ ನರಮಾನಿ ತಿನೊಂದು ಇತ್ತೆರ್. ಅತ್ತಂದೆ ಆಯುರ್ವೇದಡ್ ಕೆಲವು ಮರ್ದ್ ಗ್ ಈ ಕಾಯಿನ್ ಗಳಸೊಂದಿತ್ತೆರ್.
ನಾರ್
ಬೂರುದ್ ನಾರ್ ಲಾ ಬಾರಿ ಗಟ್ಟಿಯಾದ್ ಇಪ್ಪುಂಡು. ನೇತ ನಾರ್ ನ್ ಬಲ್ಲ್ ಮಲ್ಪರೆ, ಕನಕ್ ಕಟ್ಟರೆ ಗಲಸುವೆರ್.
ಉಲ್ಲೇಕೊಲು
ವರ್ಗೊ:ಬೂರುಲು
ಭಾರತೊದ ಜಿಲ್ಲೆಲು
ಜಿಲ್ಲೆ ಪನ್ಪಿನವು ಭಾರತೊದ ರಾಜ್ಯೊಲೆದ ಒಂಜಿ ಆಡಳಿತಾತ್ಮಕ ವಿಭಾಗೊ.
ಜಿಲ್ಲೆಲೆನ ಪಟ್ಟಿ
ಜಿಲ್ಲೆ (ಜಿಲ್ಲಾ) ಪನ್ಪುನವು ಭಾರತೀಯ ರಾಜ್ಯ ಅತ್ತ್ಂಡ ಪ್ರದೇಶದ ಆಡಳಿತ ವಿಭಾಗವಾದ್ ಉಂಡು. ಕೆಲವು ಸಂದರ್ಭೊಲೆಡ್ ಜಿಲ್ಲೆಲೆನ್ ಬುಕ್ಕಲಾ ಉಪವಿಭಾಗೊಲಾದ್ ವಿಂಗಡಿಸದೆರ್, ಇಂಚಿನವುಲೆಡ್ ನೇರವಾದ್ 'ತಹಸಿಲ್' ಅತ್ತ್ಂಡ 'ತಾಲ್ಲೂಕು'ಲಾದ್ ವಿಂಗಡಿಸದೆರ್. 2020 ತ ಪೊರ್ತುಗು ಒಟ್ಟು 736 ಜಿಲ್ಲೆಲ್ ಆತ್ಂಡ್, 2011 ರ ಭಾರತೊದ ಜನಗಣತಿಡ್ 640 ಬೊಕ್ಕ 2001 ತ ಭಾರತೊದ ಜನಗಣತಿಡ್ 593 ದಾಖಲಾತ್ಂಡ್.
ಉಲ್ಲೇಕೊ
ವರ್ಗೊ:ಭಾರತೊ ವರ್ಗೊ:ಜಿಲ್ಲೆಲು
ನೆಕ್ಕಿದ ಮರ
ಉಂದು ಒಂಜಿ ಮರ್ದ್ ಗ್ ಬಳಕೆ ಮಲ್ಪುನ ಗಿಡತ್ತ ಪುದರ್ ನೆಕ್ಕ್ ಇಂಗ್ಲಿಷ್ ಡ್ [[Vites Negundo   ]] ಪನ್ಪೆರ್. ನೆಕ್ಕಿಡ್ ರಡ್ಡ್ ನಮೂನೆ ಉಂಡು ಒಂಜಿ ಪಚ್ಚೆ ಬಣ್ಣದ ಬೊಕ್ಕೊಂಜಿ ಕರಿ ನೆಕ್ಕಿ. ನೆಟ್ಟ್ ಕರಿ ನೆಕ್ಕಿ ಎಡ್ಡೆಂತಿನವು. ಉಂದೆನ್ ಹೆಚ್ಚ ಮರ್ದ್ ಗ್ ಬಳಕೆ ಮಲ್ಪುವೆರ್. == ಉಪಯೋಗ==
ನೆತ್ತ ಇರೆತ್ತ ರಸೊನು ಶರೀರೊಗು ತಾಗ್ ದ್ ಬಾಪು ಇತ್ತ್ಂಡ ಪೂಜುವೆರ್. ತಪ್ಪುನು ಗುದ್ದುದು ಬಾತಿನ ಜಾಗೊಡು ಕಟ್ಟುನವುಲಾ ಉಂಡು. ಚರ್ಮೊದ ಸೀಕ್ಗ್, ಕುಷ್ಟ, ಗಾಯ, ಇಂಚಿತ್ತಿನೆಕ್ಕ್ ಲಾ ಬಳಕೆ ಮಲ್ಪುವೆರ್. ಚಳಿ ಜರೊಕ್ಕು, ಸೀತ, ಕಫ ನೆಕ್ಕ್ ನೆತ್ತ ರಸತೊಟ್ಟುಗು ಹಿಪ್ಪುಳಿದ ಚೂರ್ಣೊನು ಸೇರಾದ್ ಪರಿಯೆರೆ ಕೊರ್ಪೆರ್
ಪಾಟೀಲ ಪಟ್ಟಪ್ಪೆ
ಪಾಟೀಲ ಪುಟ್ಟಪ್ಪ (೧೯೨೧ ಜನವರಿ ೧೪ - ಮಾರ್ಚ್ ೧೬, ೨೦೨೦)  ಭಾರತೀಯ ಬರಹಗಾರೆ, ಅನುಭವಿ ಪತ್ರಕರ್ತೆ ಬೊಕ್ಕ ಹುಬ್ಬಳ್ಳಿ ಮೂಲದ ಕಾರ್ಯಕರ್ತೆರಾದ್ ಇತ್ತೆರ್. ಕನ್ನಡ ದಿನಪತ್ರಿಕೆ ವಿಶ್ವವಾಣಿದ ಸ್ಥಾಪಕ-ಸಂಪಾದಕರಾದ್ ಇತ್ತೆರ್. ಪುಟ್ಟಪ್ಪೆ, 1940 ಬೊಕ್ಕ 1950 ತ ದಶಕೊದ ಕಡೆಟ್ಟ್ ಕನ್ನಡಿಗೆರ್ ಬಹುಸಂಖ್ಯಾತೆರಾದ್ ಉಪ್ಪುನ ಪ್ರದೇಸೊಲೆನ್ ಏಕೀಕರಣ ಮಲ್ಪುನಂಚ ಒತ್ತಾಯ ಮಲ್ತ್ ದ್ ಆಂದೋಲನದ ಮುಂಚೂಣಿಡ್ ಇತ್ತೆರ್. ಆರ್ ಧಾರವಾಡ ಮೂಲದ ಕರ್ನಾಟಕ ವಿದ್ಯಾವರ್ಧಕ ಸಂಘದ ಅಧ್ಯಕ್ಷೆರಾದ್ ಇತ್ತೆರ್. ಆರ್ ರಾಜ್ಯಸಭೆಟ್ಟ್ ರಡ್ಡ್ ಅವಧಿಡ್ ರಾಜ್ಯನ್ ಪ್ರತಿನಿಧಿಸದೆರ್ (1962 ರ್ದ್ 1974). ಆರ್ ಕನ್ನಡ ಭಾಷಾ ಕಾವಲು ಸಮಿತಿದ ಸುರುತ ಅಧ್ಯಕ್ಷೆರಾದ್ ಇತ್ತೆರ್, ಆಯಿರ್ದ್ ಬೊಕ್ಕ ಉಂದೆನ್ ಕನ್ನಡ ಅಭಿವೃದ್ಧಿ ಪ್ರಾಧಿಕಾರ ಪಂಡ್‍ದ್ ಪಿರ ಪುದರ್ ದೀಯೆರ್. 2003ಟ್ ಬೆಳಗಾವಿಡ್ ನಡತಿನ 70 ನೇ ಕನ್ನಡ ಸಾಹಿತ್ಯ ಸಮ್ಮೇಲನದ ಅಧ್ಯಕ್ಷೆರಾದ್ ಇತ್ತೆರ್ ಪಾಟೀಲ ಪುಟ್ಟಪ್ಪೆರ್. ಆರ್ 1949ಟ್ ಕ್ಯಾಲಿಫೋರ್ನಿಯಾದ ಸ್ಟೇಟ್ ಯೂನಿವರ್ಸಿಟಿರ್ದ್ ಪತ್ರಿಕೋದ್ಯಮೊಡು ಸ್ನಾತಕೋತ್ತರ ಪದವಿ ಪಡೆಯೆರ್.
ಬಾಲ್ಯ ಬೊಕ್ಕ ಶಿಕ್ಷಣ
ಹಾವೇರಿ ತಾಲೂಕುದ ಕುರುಬಗೊಂಡಡ್ ಪುಟ್ಟಿಯೆರ್. ಸಾಲೆ ಓದ್‍ನೆ ಕುರುಬಗೊಂಡ,ಬ್ಯಾಡಗಿ, ಹಾವೇರಿ, ಧಾರವಾಡ‍ಲೆಡ್.
ತೀರ್ ದ್ ಪೋಯಿನೆ
ಪಾಟೀಲ ಪುಟ್ಟಪ್ಪೆರ್ ೧೬ ಮಾರ್ಚ್ ೨೦೨೦, ಸೋಮವಾರದಾನಿ ಹುಬ್ಬಳ್ಳಿದ ಕಿಮ್ಸ್ ಆಸ್ಪತ್ರೆಡ್ ತೀರ್ ದ್ ಪೋಯೆರ್. ಆರೆಗ್ ೧೦೧ ವರ್ಷ ಪ್ರಾಯ ಆದ್ ಇತ್ತ್ಂಡ್. ,
ಉಲ್ಲೇಕೊ
ಪಾಟೀಲ ಪುಟ್ಟಪ್ಪ ವರ್ಗ:ಪತ್ರಕರ್ತರು ವರ್ಗ:ನೃಪತುಂಗ ಸಾಹಿತ್ಯ ಪ್ರಶಸ್ತಿ ಪುರಸ್ಕೃತರು ವರ್ಗ:ನಾಡೋಜ ಪ್ರಶಸ್ತಿ ಪುರಸ್ಕೃತರು ವರ್ಗ:೧೯೧೯ ಜನನ ವರ್ಗ:೨೦೨೦ ನಿಧನ
ಗಜಲಿಂಬೆ
thumb
ಉಪಯೋಗ
ಗಜಲಿಂಬೆ ಲಿಂಬೆಪುಳಿತ್ತಲೆಕ್ಕನೇ ಉಪಯೋಗ ಆಪುಂಡು. ಆಂಡ ನೆತ್ತ ರಸ ದೆಪ್ಪರೆ ಒಂತೆ ಬಂಗ. ದಾಯೆಪಂಡ ನೆತ್ತ ಚೋಲಿ ಬಾರಿ ದಪ್ಪ. ಉಂದು ಉಪ್ಪಡ್ಗ್ ಬಾರಿ ಎಡ್ಡೆ. ಲಿಂಬೆನ್ ಒಂತೆ ಬೆಯ್ಪಾದ್ ಚೌಲಿ ಆಯಿಬೊಕ್ಕ ಗಡಿ ಮಲ್ತ್‌ದ್ ಉಪ್ಪಡ್ ಪಾಡುವೆರ್. ಬೆಯ್ಪಾದ್ ತುಂಡು ಮಲ್ತ್ ನುಂಗಾದ್ಲ ಉಪ್ಪಡ್ ಪಾಡುವೆರ್.
ದೈ ಮಾನ್ಪುನಾ
ನೆತ್ತ ದೈ ಮಲ್ಪೆರೆ ಬಾರಿ ಸುಲಭ. ಉಂದು ನೆಲಟ್ಟ್ ಪರಡೊಂದು ಬುಲೆವುನೆಡ್ದ್ ಗಿಡತ್ತ ಗೆಲ್ಲ್ ನೆಲಕ್ಕ ತಾಗ್ದ್ ಇತ್ತ್ಂಡ ಅಲ್ಪನೆ ಬೇರ್ ಬರ್ಪುಂಡು. ಬೇರ್ ಬೈದಿನ ಗೆಲ್ಲ್ ದೆತ್ತ್ ನೆಡ್ಂಡ ದೈ ಮಲ್ಪೊಲಿ.
ಉಲ್ಲೇಕೊ
ವರ್ಗೊ:ದಯಿಕುಲು ವರ್ಗೊ:ಪರ್ಂದ್
ಕಲಿ
ಕಲಿ ತುಳುನಾಡ್ದ್ ತಾರೆ, ಈಂದ್ ಬೊಕ್ಕ ತಾರಿಡ್ ಸೃಷ್ಟಿ ಆಪಿನ ಪಾನೀಯ. ಕನ್ನಡೊಡು ನೆಕ್ಕ್ ಶೇಂದಿ, ನೀರಾ ಪಂಡ್ದ್ ಇಂಗ್ಲಿಷ್ಡ್ ನೆಕ್ಕ್ tody ಪನ್ಪೆರ್. ಮಸ್ತ್ ಇಲ್ಲಡ್ ದುಂಬುಗು-ಇತ್ತೆಲಾ ಉಪಯೋಗ ಮಲ್ಪುನ ಒಂಜಿ ಬಗೆತ ದ್ರವರೂಪದ ಪಾನೀಯ. ಕಲಿ ಮೂರುನು ಒಂಜಿ ಕುಲ ಕಸುಬು ನೆನ್ ಪೂಜಾರಿಲು ಮಲ್ಪುವೆರ್.ಉಂದೆನ್ ಮೂರ್ತೆದಾರಿಕೆ ಪನ್ಪೆರ್.ಕಲಿ ರುಚಿಟ್ ತೀಪೆ ಉಪ್ಪುಂಡು.
ಉಪಯೋಗ
ದುಂಬು ಬಿನ್ನೆರ್ ಬನ್ನಗ ಪರ್ರೆ ಕೊರೊಂದು ಇತ್ತೆರ್. ಉಂದೆನ್ ಇಡ್ಲಿ, ದೋಸೆಗ್ ಪಾಡ್ಂಡ ಮೆದು ಆಪುಂಡು.ಕಲಿಟ್ಟ್ ಓಲೆಬೆಲ್ಲ, ಗಂಗಸರಲಾ ಮಲ್ಪುವೆರ್. ಓಲೆ ಬೆಲ್ಲ ಮಲ್ಪುವೆರ್. ಅಮಲ್ ಗಾದ್ ಕಲಿ ಪರ್ಪಿನವುಲಾ ಉಂಡು. ತುಳುನಾಡ್ ಡ್ ಕಲಿತ್ತ ಗಡಂಗುಲು ಉಂಡು. ಕಲಿ ಪರ್ಪಿ ಅಬ್ಯಾಸ ಇತ್ತಿನಕುಕಲು ಕಲಿತ್ತ ಗಡಂಗ್ ಗ್ ಪೋಪೆರ್.